cyanic-selkie/wikianc huggingface dataset:
ಎಲ್ವಿಸ್ ಪ್ರೀಸ್ಲಿ
ಹಾಲಿವುಡ್ ನಲ್ಲಿ ಸೇರಿಹೋದದ್ದು
1960ರಲ್ಲಿನ ಪ್ರೀಸ್ಲಿಯ ಚಿತ್ರಗಳ ಪೈಕಿ 15 ಧ್ವನಿಮುದ್ರಿತ ಆಲ್ಬಮ್ ಗಳನ್ನೂ, 5 EP ಗಳನ್ನೂ ಒಳಗೊಂಡಿದ್ದವು. ವರ್ಷಕ್ಕೆ ಮೂರರಂತೆ ಅಭಿನಯಿಸಿದ್ದು, ಬಿಡುಗಡೆಯಾದ ಚಿತ್ರಗಳ ಭರಾಟೆಯಲ್ಲಿ ಅವನಿಗೆ ಸಂಗೀತದತ್ತ ಸುಳಿಯಲೂ ಅವಕಾಶವಾಗಲಿಲ್ಲ. ಜೆರ್ರಿ ಲೀಬರ್ ಹೇಳುವಂತೆ, ಧ್ವನಿಮುದ್ರಿಕೆಯ ಯೋಜನೆಯು ಪ್ರೀಸ್ಲಿಯು ಸೇನೆಗೆ ಸೇರುವ ಮುನ್ನವೇ ಇದ್ದಿತು; : ಮೂರು ಬಲ್ಲಾಡ್ ಗಲೂ, ಒಂದು ಮಧ್ಯಮಸ್ಥಾಯಿ (ಯ ಹಾಡು), ಮತ್ತು ಒಂದು ಬ್ರೇಕ್ ಬ್ಲೂಸ್ ಬೂಗೀ" ಎನ್ನುವರವರು. ದಶಕ ಕಳೆದಂತೆ ಧ್ವನಿಮುದ್ರಣದ ಗುಣಮಟ್ಟ "ದಿನೇದಿನೇ ಕುಸಿಯಿತು". ಪ್ಯಾರಾಡೈಸ್, ಹವಾಯಿಯನ್ ಸ್ಟೈಲ್ (೧೯೬೬) ನಲ್ಲಿ ಅಭಿನಯಿಸಿದ ಜೂಲೀ ಪ್ಯಾರಿಷ್ ನು ಅವನ ಚಿತ್ರಗಳಿಗೆ ಉಪಯೋಗಿಸಿದ ಹಲವಾರು ಹಾಡುಗಳನ್ನು ಅವನು ದ್ವೇಷಿದಿದನೆನ್ನುತ್ತಾನೆ. "ದ ಜೋರ್ಡಾನೈರ್ಸ್" ನ ಗಾರ್ಡನ್ ಸ್ಟೋಕರ್ ಪ್ರೀಸ್ಲಿಯು ಮೈಕ್ ನಿಂದ ಹಿಂದೆ ಸರಿಯಲು ಬಯಸುತ್ತಿದ್ದುದನ್ನು ವರ್ಣಿಸುತ್ತಾ "ಸಾಲುಗಳು ಹೇಗಿದ್ದುವೆಂದರೆ ಅವನ್ನು ಹಾಡಲು ಅವನಿಗೆ ಮನಬಾರದೆಂಬತ್ತಿದ್ದವು" ಎನ್ನುತ್ತಾರೆ. ಡಾಕ್ ಪೋಮಸ್ ಮತ್ತು ಮಾರ್ಟ್ ಷುಮನ್ ತಂತಹ ಗೌರವಾನ್ವಿತ ಕವಿಗಳಿಂದಲೇ ವಿರಚಿತವಾದ ಒಂದೋ, ಎರಡೋ ಹಾಡುಗಳು ಸುಮಾರು ಎಲ್ಲಾ ಚಿತ್ರಗಳಲ್ಲೂ ಇರುತ್ತಿದ್ದವು, ಆದರೆ, ಸಾಮಾನ್ಯವಾಗಿ, ಆ ಹಾಡುಗಳನ್ನು ಎಲ್ವಿಸ್ ಮತ್ತು ರಾಕ್ ಎಂಡ್ ರೋಲ್ ಅನ್ನು ಅರಿಯದ ಯಾರೋ ಹೇಳಿ ಬರೆಸುತ್ತಿದ್ದರು ಎಂದು ಎಲ್ವಿಸ್ ಜೀವನಗಾಥೆ ಬರೆದ ಜೆರ್ರಿ ಹಾಲ್ ಕಿನ್ಸ್ ಹೇಳುತ್ತಾರೆ. ಹಾಡುಗಳ ಗುಣಮಟ್ಟ ಹೇಗೇ ಇದ್ದರೂ ಪ್ರೀಸ್ಲಿಯು ಅವನ್ನು ಗಮನವಿಟ್ಟು ಸೊಗಸಾಗಿ ಹಾಡಿದನೆಂದು ಹೇಳಲಾಗುತ್ತದೆ. ಆದರೆ ರಾಕ್ ವಿಮರ್ಶಕ ಡೇವ್ ಮಾರ್ಷ್ "ಪ್ರೀಸ್ಲಿಯು ನಿಜಕ್ಕೂ ಯತ್ನಿಸುತ್ತಿಲ್ಲ; "ನೋ ರೂಮ್ ಟು ರುಂಬಾ ಇನ್ ಎ ಸ್ಪೋರ್ಟ್ಸ್ ಕಾರ್" ಮತ್ತು "ರಾಕ್-ಎ-ಹೂಲಾ-ಬೇಬಿ"ಯಂತಹ ಬರವಣಿಗೆಗಳನ್ನು ನೋಡಿದರೆ ಇದೇ ಸರಿಯಾದ ಮಾರ್ಗವೆನ್ನಿಸುತ್ತದೆ" ಎಂಬ ಅಭಿಪ್ರಾಯವನ್ನು ಕೇಳ್ಪಟ್ಟರಂತೆ.
ಆ ದಶಕೆ ಪೂರ್ವಭಾಗದಲ್ಲಿ ಪ್ರೀಸ್ಲಿಯ ಮೂರು ಧ್ವನಿಮುದ್ರಿತ ಆಲ್ಬಮ್ ಗಳು ಪಾಪ್ ನ ಉತ್ತುಂಗ ಶರೇಣಿ ತಲುಪಿದವು ಮತ್ತು ಅವನ ಚಿತ್ರಗಳಲ್ಲಿನ ಕೆಲವು ಜನಪ್ರಿಯ ಹಾಡುಗಳು "ಕಾಂಟ್ ಹೆಲ್ಪ್ ಫಾಲಿಂಗ್ ಇನ್ ಲವ್"(1961) ಮತ್ತು "ರಿಟರ್ನ್ ಟು ಸೆಂಡರ್" (1962)ಗಳು ಜನಮನ್ನಣೆಯ ಶಿಖರವೇರಿದವು. ("ವೀವಾ ಲಾಸ್ ವೆಗಾಸ್". 1964ರ ಚಲನಚಿತ್ರದ ಧ್ವನಿಮುದ್ರಿಕೆಯು ಸಾಧಾರಣ ಪ್ರಶಂಸೆ ಗಳಿಸಿದರೂ ನಂತರದ ದಿನಗಳಲ್ಲಿ ಜನಪ್ರಿಯತೆ ಗಳಿಸಿತು.) ಆದರೆ, ಕಲಾಕೌಶಲದಂತೆಯೇ, ಹಣ ಸಂಪಾದನೆಯೂ ನಿಧಾನವಾಗಿ ಕಳೆಗಿಳಿಯಿತು. 1964ರಿಂದ 1968ರ 5 ವರ್ಷದ ಅವಧಿಯಲ್ಲಿ ಪ್ರೀಸ್ಲಿಯ ಒಂದು ಮುದ್ರಿಕೆ ಮಾತ್ರ ಟಾಪ್ ಟೆನ್ ನಲ್ಲಿ ಬಂದಿತು. "ಕ್ರೈಯಿಂಗ್ ಇನ್ ದ ಚಾಪೆಲ್" (1965) ಎಂಬ 1960ರಲ್ಲಿ ರೆಕಾರ್ಡ್ ಮಾಡಲ್ಪಟ್ಟ ರೆಕಾರ್ಡ್ ಮಾತ್ರ ಜನಪ್ರಿಯವಾದ ಮುದ್ರಿಕೆಯಾಯಿತು. ಚಲನಚಿತ್ರೇತರ ಆಲ್ಬಮ್ ಗಳಲ್ಲಿ 1962 ರಲ್ಲಿ ಬಿಡುಗಡೆಯಾದ ಪಾಟ್ ಲಕ್ ಮತ್ತು 1968ರಲ್ಲಿ ಬಿಡುಗಡೆಯಾದ ಟೆಲಿವಿಷನ್ ಗೆ ಮರಳಿಬಂದಾಗ ಹೊರತಂದ ಧ್ವನಿಮುದ್ರಿಕೆಯ ಹೊರತಾಗಿ ಗಾಸ್ಪೆಲ್ ಸಂಬಂಧಿ LP ಆದ ಹೌ ಗ್ರೇಟ್ ದೌ ಆರ್ಟ್ (1967) ಆಲ್ಬಮ್ ಮಾತ್ರ ಬಿಡುಗಡೆಹೊಂದಿತು. ಅದು ಅವನಿಗೆ ಅತ್ಯುತ್ತಮ ಧಾರ್ಮಿಕ ಪ್ರದರ್ಶನಕ್ಕಾಗಿ ಜರ್ಮನಿ ಅವಾರ್ಡ್ ತಂದುಕೊಟ್ಟಿತು. ದ ನ್ಯೂ ರೋಲಿಂಗ್ ಸ್ಟೋನ್ ಆಲ್ಬಮ್ ಗೈಡ್ ನಲ್ಲಿ ಉಲ್ಲೇಖಿಸಿದಂತೆ "ಪ್ರೀಸ್ಲಿಯು ಅಂದಿನ ಗಾಸ್ಪೆಲ್ ಹಾಡುಗಾರರಲ್ಲಿ ಅದ್ವಿತೀಯ ಗಾಯಕನಾಗಿದ್ದು ಗಾಸ್ಪೆಲ್ ಗಳನ್ನು ತನ್ನ ಗಾಯನದ ಅಭಿವ್ಯಕ್ತಿಯಾಗಿಸಿಕೊಂಡು ಜಾತ್ಯತೀತತೆಯನ್ನು ಬಿಂಬಿಸಿದವರಲ್ಲಿ ಸರ್ವಶ್ರೇಷ್ಠನು"
1966ರಲ್ಲಿ ಕ್ರಿಸ್ ಮಸ್ ಗೆ ಕೆಲವೇ ದಿನಗಳಿಗೆ ಮುಂಚೆ, ಭೇಟಿಯಾದ ಏಳು ವರ್ಷಗಳ ನಂತರ, ಪ್ರೀಸ್ಲಿಯು ಪ್ರೆಸ್ಸಿಲಾಳನ್ನು ಬ್ಯೂಲಿಯೂಳನ್ನು ವಿವಾಹವಾಗಲು ಬಯಸಿದನು. ಮಾರ್ಚ್ 1, 1967ರಂದು, ಲಾಸ್ ವೆಗಾಸ್ ನ ತಮ್ಮ ಅಲಾದೀನ್ ಹೊಟೆಲ್ ನ ಕೊಠಡಿಗಳಲ್ಲಿ ಜರುಗಿದ ಸಣ್ಣ ಸಮಾರಂಭದಲ್ಲಿ ಇಬ್ಬರೂ ವಿವಾಹವಾದರು. ಎಂದಿನಂತೆ ಇದ್ದ ಚಿತ್ರಗಳ ಹಾಗೂ ಧ್ವನಿಮುದ್ರಿಕೆಗಳ ಬದುಕು ಮುಂದುವರೆಯಿತು. 1967ರಲ್ಲಿ ಕ್ಲಾಮ್ ಬೇಕ್ ಎಂಬ LP ಧ್ವನಿಮುದ್ರಿಕೆಯು ಮಾರಾಟದಲ್ಲಿ ಬಹಳ ಕುಸಿತ ಕಂಡಾಗಲೇ RCA ನವರಿಗೆ ಎಲ್ಲೋ ಎಡವಟ್ಟಿದೆ ಎನ್ನಿಸಿದ್ದು. ಇತಿಹಾಸಜ್ಞ ಕೋನಿ ಕಿರ್ಚ್ ಬರ್ಗ್ ಹೇಳುವಂತೆ "ಆ ವೇಳೆಗೆ ಸಾಕಷ್ಟು ಹಾನಿಯಾಗಿಹೋಗಿತ್ತು". "ಎಲ್ವಿಸ್ ನನ್ನು ಸಂಗೀತ ಪ್ರೇಮಿಗಳು ಪರಿಹಾಸ್ಯದಿಂದ ನೋಡುತ್ತಿದ್ದರು ಮತ್ತು ಅವನ ಕಟ್ಟಾ ಆಭಿಮಾನಿಗಳ ಹೊರತಾಗಿ ಮಿಕ್ಕವರೆಲ್ಲಾ ಅವನ ಕಾಲ ಮುಗಿಯಿತು ಎನ್ನುತ್ತಿದ್ದರು" ಎನ್ನುತ್ತಾರವರು.
'68 ಮರಳುವಿಕೆಯ ವಿಶೇಷ
thumb|right|alt=Presley, wearing a tight black leather jacket with upturned collar, black leather wristbands, and black leather pants, holds a microphone with a long cord. His hair, which looks black as well, falls across his forehead. In front of him is an empty microphone stand. Behind, beginning below stage level and rising up, audience members watch him. A young woman with long black hair in the front row gazes up ecstatically.| '68 ರ ಕಮ್ ಬ್ಯಾಕ್ ಸ್ಪೆಷಲ್ ಪ್ರೀಸ್ಲಿಗೆ ಬಹಳ ಕೀರ್ತಿ ತರುವಂತಹ ಲಕ್ಷಣಗಳನ್ನು ನೀಡಿತು. ಜೂನ್ 29, 1968ರಂದು ತೆಗೆದ ಈ ಫೋಟೋ ರೋಲಿಂಗ್ ಸ್ಟೋನ್ ನ ಜುಲೈ 1969ರ ಹೊರಹೊದಿಕೆಗೆ ಉಪಯೋಗಿಸಿಕೊಳ್ಳಲಾಯಿತು. ಪ್ರೀಸ್ಲಿಯ ಒಬ್ಬಳೇ ಮಗಳಾದ ಲಿಸಾ ಮೇರಿಯು ಫೆಬ್ರವರಿ ೧, 1968ರಂದು, ತಾನು ತನ್ನ ಸಂಗೀತಜೀವನದಲ್ಲಿ ಬಹಳ ಅಸಂತುಷ್ಟನಾಗಿದ್ದ ಕಾಲದಲ್ಲಿ, ಜನ್ಮತಾಳಿದಳು. ಜನವರಿ 1967ರಿಂದ ಮೇ 1968ರ ವರೆಗೆ ಬಿಡುಗಡೆಯಾದ ಪ್ರೀಸ್ಲಿ ಹಾಡಿದ 8 ಮುದ್ರಿಕೆಗಳಲ್ಲಿ ಎರಡು ಮಾತ್ರ ಮೊದಲ 40ರ ಪಟ್ಟಿಯಲ್ಲಿ ಹೆಸರು ಕಂಡು, ಹೆಚ್ಚೆಂದರೆ 28ನೆಯ ಸ್ಥಾನವನ್ನು ಗಳಿಸಿದವು. ನಂತರ ಬಿಡುಗಡೆಯಾದ ಸ್ಪೀಡ್ ವೇ  ಎಂಬ ಧ್ವನಿಮುದ್ರಿಕೆಯು ಬಿಲ್ ಬೋರ್ಡ್  ಪಟ್ಟಿಯಲ್ಲಿ 82ನೆಯ ಸ್ಥಾನದಲ್ಲೇ ಅಸುನೀಗಿತು. 1960ರ ಸಿನಾತ್ರಾ-ಟೈಮೆಕ್ಸ್ ಸೋ ನಂತರ ಪ್ರೀಸ್ಲಿ ಟಿವಿಯಲ್ಲಿ ಕಾಣಿಸಿಕೊಂಡಿರಲಿಲ್ಲವಷ್ಟೆ; ಪಾರ್ಕರ್ ಆಗಲೇ ತನ್ನ ಯೋಜನೆಗಳನ್ನು ಟೆಲಿಚಿಷನ್ ನತ್ತ ಹರಿಸಿದ್ದನು. NBCಯೊಡನೆ ಒಂದು ಒಪ್ಪಂದ ಗಿಟ್ಟಿಸಿಕೊಂಡು ಒಂದು ನಾಟಕರೂಪಕವನ್ನೂ ಮತ್ತು ಒಂದು ಕ್ರಿಸ್ ಮಸ್ ಸ್ಪೆಷಲ್ ಕಾರ್ಯಕ್ರಮವನ್ನೂ ಅವರು ಹಣ ಹೂಡಿ ನಡೆಸಲು ಒಡಂಬಡಿಸಿದನು.
ಜೂನ್ ನ ಕೊನೆಯಲ್ಲಿ ರೆಕಾರ್ಡ್ ಆದ ಈ 'ಎಲ್ವಿಸ್ ' ಎಂದು ಸರಳವಾಗಿ ಹೆಸರಿಸಲ್ಪಟ್ಟ ಕಾರ್ಯಕ್ರಮವು ಡಿಸೆಂಬರ್ ೩, 1968ರಂದು ಪ್ರಸಾರವಾಯಿತು. ನಂತರ '68 ರ ಮರಳುವಿಕೆಯ ವಿಶೇಷ ಪ್ರದರ್ಶನವೆಂದೇ ಹೆಸರಾದ ಈ ಕಾರ್ಯಕ್ರಮವು ಅದ್ಧೂರಿಯಾಗಿ ಸ್ಟುಡಿಯೋದಲ್ಲಿ ನಿರ್ಮಾಣ ಮಾಡಿದ ರೆಕಾರ್ಡಿಂಗ್ ಗಳನ್ನೂ, ಒಂದು ಸಣ್ಣ ಗುಂಪಿನ ಮುಂದೆ ಪ್ರೀಸ್ಲಿ ಒಂದು ತಂಡದೊಂದಿಗೆ ನೀಡಿದ ಗೀತೆಗಳನ್ನೂ ಬಿಂಬಿಸಿತು. ಇದು 1961ರ ನಂತರ ಪ್ರೀಸ್ಲಿ ನೀಡಿದ ಮೊದಲ ಸಾರ್ವಜನಿಕ ಕಾರ್ಯಕ್ರಮವಾಗಿತ್ತು. ನೇರ ಪ್ರಸಾರವಾದ ಕಾರ್ಯಕ್ರಮದಲ್ಲಿ ಪ್ರೀಸ್ಲಿಯು ಬಿಗಿಯಾದ ಕಪ್ಪನೆಯ ತೊಗಲ ದಿರಿಸನ್ನು ಶರಿಸಿ, ಬಿಡುಬೀಸಾಗಿ ಗಿಟಾರನ್ನು ನುಡಿಸುತ್ತಾ, ಹಾಡುತ್ತಾ ತನ್ನ ಹಿಂದಿನ ದಿನಗಳಂತೆಯೇ ರಾಕ್ ಎಂಡ್ ರೋಲ್ ಪ್ರದರ್ಶನ ನೀಡಿದನು. ನಿರ್ದೇಶಕ ಮತ್ತು ಸಹನಿರ್ಮಾಪಕನಾದ ಸ್ಟೀವ್ ಬೈಂಡರ್ ಸ್ವಸಾಮರ್ಥ್ಯದ ಬಗ್ಗೆ ಶಂಕೆಯಿಂದ ಇದ್ದ ಈ ಗಾಯಕನನ್ನು ಪ್ರೋತ್ಸಾಹಿಸಿ ಕ್ರಿಸ್ ಮಸ್ ಹಾಡುಗಳಿಂದ ಪೂರ್ಣ ಹೊರತಾದ ಶೈಲಿಯ, ಪಾರ್ಕರ್ ಮೊದಲೇ ಅಂದುಕೊಂಡಿದ್ದ ರೀತಿಯ, ಗಾಯನ ನೀಡಲು ಪೂರಕನಾದನು. NBCಯ ಅತ್ಯುತ್ತಮ ಷೋ ಎಂದು ಪರಿಗಣಿಸಲ್ಪಟ್ಟ ಈ ಕಾರ್ಯಕ್ರಮವು ಒಟ್ಟು ಪ್ರೇಕ್ಷಕರಲ್ಲಿ ೪೨ ಪ್ರತಿಶತ ಜನರಿಂದ ವೀಕ್ಷಿಸಲ್ಪಟ್ಟಿತು. ಐ ಪತ್ರಿಕೆಯ ಜಾನ್ ಲ್ಯಾಂಡಾವ್ ನು "ದಾರಿ ತಪ್ಪಿದ್ದ ವ್ಯಕ್ತಿಯೊಬ್ಬ ಮತ್ತೆ ದಾರಿಗೆ ಬರುವುದನ್ನು ನೋಡುವುದೇ ಒಂದು ಜಾದೂ ಕಂಡ ಅನುಭವ. ರಾಕ್ ಎಂಡ್ ರೋಲ್ ಹಾಡುಗಾರರು ಇಷ್ಟು ಶಕ್ತಿಯುತವಾಗಿ ಹಾಡಬಲ್ಲರೆಂಬುದು ಜನರ ೂಹೆಗೆ ನಿಲುಕದ್ದಾಗಿತ್ತು. ತನ್ನ ದೇಹವನ್ನು ನಿರಾಯಾಸವಾಗಿ ಮತ್ತು ಸೋಗಿಲ್ಲದೆ ಅಲುಗಾಡಿಸಿದ ರೀತಿಗೆ ಜಿಮ್ ಮಾರಿಸನ್ ನ ಮನದಲ್ಲೂ ಮತ್ಸರ ಮೂಡಿರಬೇಕು" ಎಂದನು. ದ ನ್ಯೂ ರೋಲಿಂಗ್ ಸ್ಟೋನ್ ಆಲ್ಬಮ್ ಗೈಡ್ ಈ ಕಾರ್ಯಕ್ರಮವನ್ನು "ಇತಿಹಾಸದ ಕಂಪನ ಮತ್ತು ಭಾವನೆಗಳ ರಸದೂಟ"ವಿದ್ದ ಪ್ರದರ್ಶನವೆಂದಿದೆ.
ಜನವರಿ 1969ರ ಹೊತ್ತಿಗೆ ತಾನೇ ಹಾಡಿದ. ಆ ಸನ್ನಿವೇಶಕ್ಕೆಂದೇ ಬರೆದ "ಇಫ್ ಐ ಕ್ಯಾನ್ ಡ್ರೀಮ್" ಹಾಡು 12ನೆಯ ಸ್ಥಾನವನ್ನು ಗಳಿಸಿತು. ಇದರ ಧ್ವನಿಮುದ್ರಿಕೆಯ ಆಲ್ಬಮ್ ಟಾಪ್ ಟೆನ್ ನಲ್ಲಿ ರಾರಾಜಿಸಿತು. ಸ್ನೇಹಿತ ಜೆರ್ರಿ ಷಿಲ್ಲಿಂಗ್ ಹೇಳಿದಂತೆ ಈ ವಿಶೇಷ ಕಾರ್ಯಕ್ರಮವು ಪ್ರೀಸ್ಲಿಗೆ ತಾನು "ಹಲವಾರು ವರ್ಷಗಳ ಕಾಲ ತನಗೆ ಬೇಕಾದ ಜನರೊಡನೆ ಬೆರೆಯಲಾಗದ, ತನಗೆ ಬೇಕಾದ ರೀತಿಯ ಹಾಡುಗಳನ್ನು ಹಾಡಲಾಗದ, ಎಲ್ಲದಕ್ಕೂ ಅವರಿವರ ಅಣತಿ ಬೇಡಬೇಕಿದ್ದ" ವಿಷಯಗಳನ್ನು ನೆನಪಿಗೆ ತಂದಿತು.... ಅವನಿಗೆ ಜೈಲಿನಿಂದ ಹೊರಬಂದಂತೆನಿಸಿತು". "ನಾನು ಎಲ್ವಿಸ್ ನಿಗೆ ಆ 60 ನಿಮಿಷಗಳ ಕಾರ್ಯಕ್ರಮವನ್ನು ತೋರಿಸಿದಾಗ ಸ್ಕ್ರೀನಿಂಗ್ ರೂಮ್ ನಲ್ಲಿದ್ದ ಅವನು "ಸ್ಟೀವ್, ನನ್ನ ಜೀವನದಲ್ಲಿ ಮಾಡಿರುವ ಮಹತ್ತರವಾದ ಅಂಶವಿದು. ನನ್ನ ಮನಸ್ಸಿಗೆ ಬಾರದ ಯಾವುದೇ ಹಾಡನ್ನು ಇನ್ನುಮುಂದೆ ಹಾಡುವುದಿಲ್ಲವೆಂದು ಇಂದು ವಾಗ್ದಾನ ಮಾಡುತ್ತಿದ್ದೇನೆ" ಎಂದನೆಂದು ಬೈಂಡರ್ ಹೇಳುತ್ತಾರೆ.
ಫ್ರಮ್ ಎಲ್ವಿಸ್ ಇನ್ ಮೆಂಫಿಸ್ ಮತ್ತು ದ ಇಂಟರ್ ನ್ಯಾಷನಲ್
ಮರಳಿಬಂದಂದಿನ ವಿಶೇದ ಕಾರ್ಯಕ್ರಮದಿಂದ ಉತ್ಸಾಹಿತನಾದ ಪ್ರೀಸ್ಲಿಯು ಎಡೆಬಿಡದೆ ರೆಕಾರ್ಡಿಂಗ್ ಗಳನ್ನು ಅಮೆರಿಕನ್ ಸೌಂಡ್ ಸ್ಟುಡಿಯೋ ದಲ್ಲಿ ಮಾಡಿ, ಜಗನ್ಮಾನ್ಯವಾದ ಫ್ರಮ್ ಎಲ್ವಿಸ್ ಇನ್ ಮೆಂಫಿಸ್ ಹೊರತಂದರು. ಎಲ್ಚಿಸ್ ಈಸ್ ಬ್ಯಾಕ್ ನಂತರ, 1969ರ ಜೂನ್ ನಲ್ಲಿ ಬಿಡುಗಡೆಯಾದ ಇದು ಜಾತ್ಯತೀತವಾದ ಮೊದಲ ಧ್ವನಿಮುದ್ರಿಕೆಗಳಿಗಿಂತ ಭಿನ್ನವಾದ, ಅರ್ಪಣಾಭಾವದಿಂದ ಹೊರತರಲ್ಪಟ್ಟ ಆಲ್ಬಮ್ ಆಗಿತ್ತು. "ಚಲನವಿತ್ರದ ಅವಧಿಯಲ್ಲಿ ಎಲ್ವಿಸ್ ನನ್ನು ದಾಟಿ ಮುಂದೆ ಹೋಗಿದ್ದಂತಹ ಪಾಪ್ ಸಂಗೀತದ ಹೊಳಹುಗಳನ್ನು ಹಿಡಿದು ಅವನ್ನು ಅನುಭವಿಸಿ ಹಾಡಿದಂತಹ ಮೇರುಕೃತಿ ಇದು. ಕಂಟ್ರಿ ಹಾಡುಗಳು (ಜನಪದ), ಸೋಲ್ ಹಾಡುಗಳು ಮತ್ತು ರಾಕರ್ಸ್ ಗಳನ್ನು ಅನುಭವಿಸಿ ಹಾಡಿ, ಬೆರಗಾಗುವಂತಹ ಪ್ರದರ್ಶನ ನೀಡಿದ್ದಾರೆ" ಎನ್ನುತ್ತಾರೆ.ಡೇವ್ ಮಾರ್ಷ್. ಆ ಆಲ್ಬಮ್ ನಲ್ಲಿ ಪ್ರೀಸ್ಲಿಯ ಏಪ್ರಿಲ್ ನಲ್ಲಿ ಹೊರಬಂದ "ಇನ್ ದ ಘೆಟ್ಟೋ" ಇದ್ದು, ಆ ಹಾಡು ಪಾಪ್ ಪಟ್ಟಿಯಲ್ಲಿ ಮೂರನೆಯ ಸ್ಥಾನ ಗಳಿಸಿತು - 1963ರ "ಬೊಸ್ಸಾ ನೋವಾ ಬೇಬಿ" ಯ ನಂತರ ಗಾಸ್ಪೆಲ್ ಅಲ್ಲದ ಮೊದಲ ಹಿಟ್ ಹಾಡು ಇದಾಯಿತು. ".ನಂತರ ಪ್ರೀಸ್ಲಿಯೊಬ್ಬನೇ ಹಾಡಿದ, ಻ಮೆರಿಕನ್ ಸೌಂಡ್ ಸೆಷನ್ಸ್ ನಲ್ಲಿದ್ದ ಆಲ್ಬಮ್ ನಿಂದ ಚುನಾಯಿತವಾದ "ಸಸ್ಪಿಷಿಯಸ್ ಮೈನ್ಡ್ಸ್", "ಡೋಂಟ್ ಕ್ರೈ ಡ್ಯಾಡಿ" ಮತ್ತು "ಕೆಂಟಕಿ ರೈನ್" ಗಳನ್ನು ಒಗ್ಗೂಡಿಸಿ ಹೊರತರಲಾಯಿತು.
ಪ್ರೀಸ್ಲಿ ವೇದಿಕೆಯ ಕಾರ್ಯಕ್ರಮಗಳನ್ನು ಮಾಡಲು ಕಾತುರನಾಗಿದ್ದ. ಕಮ್ ಬ್ಯಾಕ್ ಸ್ಪೆಷಲ್ (ಮರಳಿದುದಕ್ಕಾಗಿ ವಿಶೇಷ) ನಂತರ ಅವನಿಗೆ ಪ್ರಪಂಚೆ ವಿವಿಧ ಎಡೆಗಳಿಂದ ಆಮಂತ್ರಣಗಳು ಬಂದವು. ಲಂಡನ್ ಪಲಡಿಯಮ್ ಇವನ ಒಂದು ವಾರದ ಕಾರ್ಯಕ್ರಮಕ್ಕೆ $28,000 ನೀಡಲು ಮುಂದೆ ಬಂದಿತು. ಅವನು "ನನಗೆ ಅಷ್ಟು ಸಾಕು, ಆದರೆ ಎಲ್ವಿಸ್ ಗೆ ಎಷ್ಟು ನೀಡುವಿರಿ?" ಎಂದು ಕೇಳಿದನು. ಮೇ ತಿಂಗಳಲ್ಲಿ ಲಾಸ್ ವೆಗಾಸ್ ನ, ನಗರದಲ್ಲೇ ಅತಿ ದೊಡ್ಡ ಪ್ರದರ್ಶನ ಮಳಿಗೆ ಹೊಂದಿದ್ದ ಹೊಚ್ಚ ಹೊಸದಾದ ಇಂಟರ್ ನ್ಯಾಷನಲ್ ಹೊಟೆಲ್ ತಾನು ಪ್ರೀಸ್ಲಿಯನ್ನು ಕಾರ್ಯಕ್ರಮಕ್ಕೆ ಒಪ್ಪಿಸಿದ್ದೇನೆಂದು ಹೇಳಿಕೆ ನೀಡಿತು. ಜುಲೈ 31ರಂದು ಆರಂಭಿಸಿ ಇವನು ಅಲ್ಲಿ 57 ಕಾರ್ಯಕ್ರಮಗಳನ್ನು ನೀಡಬೇಕಿತ್ತು. ಪ್ರೀಸ್ಲಿಯು ಉತ್ತುಮ ಪಕ್ಕವಾದ್ಯದವರನ್ನು, ಒಂದು ಆರ್ಕೆಸ್ಟ್ರಾವನ್ನೂ ಒಳಗೊಂಡಂತೆ, ಒಗ್ಗೂಡಿಸಿ, ಸೋಲ್ ಮತ್ತು ಗಾಸ್ಪೆಲ್ ಹಾಡುವ ಅತ್ಯುತ್ತಮ ಗಾಯಕರನ್ನೂ ವೃಂದಗಾಯಕರನ್ನಾಗಿ ನಿಯಮಿಸಿಕೊಂಡನು. ಆದರೂ ಅವನು ಅಧೀರನಾಗಿದ್ದನು; ಏಕೆಂದರೆ ಲಾಸ್ ವೆಗಾಸ್ ನಲ್ಲಿ ಇದಕ್ಕೂ ಮುನ್ನ, 1956ರಲ್ಲಿ, ಅವನು ನೀಡಿದ ಕಾರ್ಯಕ್ರಮವು ನೀರಸವಾಗಿತ್ತು. ಪ್ರೀಸ್ಲಿಯ ಸೋ ಬಿಸಿನೆಸ್ ಗೆ ಮರಳುವ ರೀತಿಯನ್ನು ಆ ವರ್ಷದ ಅತ್ಯದ್ಭುತ ವಿಷಯವನ್ನಾಗಿಸುವ ಯೋಚನೆಗಳನ್ನು ಹೊಂದಿದ್ದ ಪಾರ್ಕರ್ ಇವನನ್ನು ಮತ್ತೂ ಮೇಲೊಯ್ಯುವ ಕಾರ್ಯಕ್ರಮವನ್ನು ಮುತವರ್ಜಿಯಿಂದ ನೋಡಿಕೊಂಡನು. ಹೊಟೆಲ್ ಮಾಲಿಕನಾದ ಕಿರ್ಕ್ ಕೆರ್ಕೋರಿಯನ್ ಅಲ್ಲಿನ ಚೊಚ್ಚಲ ಕಾಯ್ರಕ್ಮರಮಕ್ಕೆ ಪ್ರೀಸ್ಲಿಯು ನ್ಯೂಯಾರ್ಕ್ ನಿಂದ ರಾಕ್ ಜರ್ನಲಿಸ್ಟ್ ಗಳನ್ನು ಕರೆಸಲು ತನ್ನ ವಿಮಾನವನ್ನೇ ಇತ್ತನು.
ಯಾರೂ ಪರಿಚಯಿಸದೆಯೇ ಪ್ರೀಸ್ಲಿಯು ವೇದಿಕೆಗೆ ಬಂದನು. Tಹಲವಾರು ಪ್ರತಿಷ್ಠಿತ ವ್ಯಕ್ತಿಗಳನ್ನೊಳಗೊಂಡ ೨,೨೦೦ ಜನರಿಂದೊಡಗೂಡಿದ ಆ ಗುಂಪು ಪ್ರೀಸ್ಲಿಗೆ ಎದ್ದು ನಿಂತು ಗೌರವ ಸೂಚಿಸಿತು - ಒಮ್ಮೆ ಅವನು ಹಾಡುವುದಕ್ಕೂ ಮುನ್ನ, ಮತ್ತೊಮ್ಮೆ ಹಾಡಿದ ನಂತರ. ಮತ್ತೊಮ್ಮೆ"ಕಾಂಟ್ ಹೆಲ್ಪ್ ಫಾಲಿಂಗ್ ಇನ್ ಲವ್" ಹಾಡನ್ನು ಬೇಡಿಕೆಯ ಮೇರೆಗೆ ಹಾಡಿದಾಗ ಮತ್ತೊಮ್ಮೆ ಅದೇ ರೀತಿಯ ಗೌರವ ಸಂದಿತು.(70ರ ದಶಕದ ಬಹಳ ಕಾರ್ಯಕ್ರಮಗಳಲ್ಲಿ ಮುಗಿಸುವ ಮುನ್ನ ಿದು ಕೊನೆಯ ಹಾಡಾಗಿರುತ್ತಿತ್ತು). ಕಾರ್ಯಕ್ರಮ ಮುಗಿದನಂತರ ಪತ್ರಿಕಾಗೋಷ್ಠಿಯೊಂದರಲ್ಲಿ ಒಬ್ಬ ಬಾತ್ಮೀದಾರನು ಅವನನ್ನು "ಕಿಂಗ್" ಎಂದು ಸಂಬೋಧಿಸಿದಾಗ ಪ್ರೀಸ್ಲಿಯು ಇದನ್ನೆಲ್ಲಾ ನೋಡುತ್ತಾ ಕುಳಿತಿದ್ದ ಫ್ಯಾಟ್ಡ್ ಡಾಮಿನೋ ಕಡೆ ಬೆರಳು ಮಾಡಿ ಆತ ಕಿಂಗ್ ಎಂದು ಸೂಚಿಸಿದನು. "ನಾನಲ್ಲ. ನಿಜವಾದ ರಾಕ್ ಎಂಡ್ ರೋಲ್ ನ ಕಿಂಗ್ ಆತ" ಎಂದನು ಪ್ರೀಸ್ಲಿ. ಮರುದಿನ ಪಾರ್ಕರ್ ಹೊಟೆಲ್ ನವರೊಡನೆ ಮಾತನಾಡಿ ಪ್ರೀಸ್ಲಿಗೆ ೫ ವರ್ಷದ ಒಡಂಬಡಿಕೆಯನ್ನು ಪಡೆಯುವಲ್ಲಿ ಯಶಸ್ವಿಯಾದನು. ಪ್ರೀಸ್ಲಿಯು ಪ್ರತಿ ಫೆಬ್ರವರಿ ಮತ್ತು ಆಗಸ್ಟ್ ನಲ್ಲಿ ಇಲ್ಲಿ ಕಾರ್ಯಕ್ರಮ ನೀಡಬೇಕೆಂದೂ, ಅದಕ್ಕಾಗಿ ಹೊಟೆಲ್ $1 ಮಿಲಿಯನ್ ನೀಡುವುದೆಂದೂ ತೀರ್ಮಾನವಾಯಿತು. "ಎಲ್ವಿಸ್ ನ ಬಗ್ಗೆ ಹಲವಾರು ನಂಬಲಾಗದಂತಹ ವಿಷಯಗಳಿವೆ. ಅದರಲ್ಲೂ ಅಚ್ಚರಿಯದೆಂದರೆ ಅವನ ಬಾಳ್ಕೆ ಬರುವ ಗುಣ; ಮೀಟಿಯೋರ್ ಗಳಂತೆ ಮೇಲೆ ಹೋದವರು ಧೂಮಕೇತುಗಳಂತೆ ನೆಲಕಚ್ಚುವುದು ಸಾಮಾನ್ಯವಾದ ಈ ಜಗತ್ತಿನಲ್ಲಿ ಎಲ್ವಿಸ್ ನ ದೀರ್ಘಕಾಲಿಕತೆ ಅಚ್ಚರಿ ತರಿಸುವಂತಹುದು" ಎಂದಿತು ನ್ಯೂಸ್ ವೀಕ್ ರೋಲಿಂಗ್ ಸ್ಟೋನ್ ಪ್ರೀಸ್ಲಿಯನ್ನು "ಅಸಾಮಾನ್ಯ, ಅವನ ಮರುಹುಟ್ಟನ್ನು ಅವನೇ ಮಾಡಿಕೊಂಡವನು" ಎಂದಿತು. ನವೆಂಬರ್ ನಲ್ಲಿ ಪ್ರೀಸ್ಲಿಯ ಗಾಯನರಹಿತ ಚಿತ್ರವಾದ "ಚೇಂಜ್ ಆಫ್ ಹ್ಯಾಬಿಟ್ " ಬಿಡುಗಡೆಯಾಯಿತು. ಅದೇ ತಿಂಗಳಲ್ಲಿ "ಫ್ರಂ ಮೆಂಫಿಸ್ ಟು ವೆಗಾಸ್/ಫ್ರಂ ವೆಗಾಸ್ ಟು ಮೆಂಫಿಸ್ " ಎಂಬ ಜೋಡಿ ಆಲ್ಬಮ್ LPಯಲ್ಲಿ ಇಂಟರ್ ನ್ಯಾಷನಲ್ ನಲ್ಲಿನ ನೇರ ಕಾರ್ಯಕ್ರಮಗಳಿದ್ದವು, ಎರಡನೆಯದರಲ್ಲಿ ಅಮೆರಿಕನ್ ಸೆಷನ್ಸ್ ನಿಂದ ಹೊರತೆಗೆದ ತುಣುಕುಗಳು ಇದ್ದವು. ಸಹ ಹೊರಬಂದಿತು; ಮೊದಲ ಏಳು ವರ್ಷಗಳ ನಂತರ ಹೊರಬಂದ ಮತ್ತು ಪ್ರೀಸ್ಲಿಯ ಕೊನೆಯ ಪಾಪ್ ಹಾಡಾದ "ಸಸ್ಪಿಷಿಯಸ್ ಮೈಂಡ್ಸ್" ಬೇಡಿಕೆಯ ಪಟ್ಟಿಯ ಅಗ್ರವನ್ನು ತಲುಪಿತು.
ಲಾಸ್ ವೆಗಾಸ್ ನಲ್ಲಿ ಷೋ ಗರ್ಲ್ ಆಗಿ ಕೆಲಸ ಮಾಡುತ್ತಿದ್ದ ಕ್ಯಾಸೆಂಡ್ರಾ ಪೀಟರ್ ಸನ್, ನಂತರ ಟೆಲಿಚಿಷನ್ ನಲ್ಲಿ ಎಲ್ವಿರಾ ಎಂದು ಹೆಸರಾದವಳು, ಪ್ರೀಸ್ಲಿಯನ್ನು ಈ ಸಮಯದಲ್ಲಿ ಭೇಟಿಯಾದಳು. "ನಾನು ಅವನನ್ನು ಭೇಟಿಯಾದಾಗ ಅವನು ಮಾದಕವಸ್ತುಗಳನ್ನು ದ್ವೇಷಿಸುತ್ತಿದ್ದನು. ನಾನು ಮರಿಜ್ವಾನಾ ಸೇದುತ್ತೇನೆಂದು ಹೇಳಿದಾಗ ಅವನು ದಂಗಾದನು. "ಮತ್ತೆಂದೂ ಹಾಗೆ ಮಾಡಬೇಡ" ಎಂದನವನು" ಎನ್ನುತ್ತಾಳಾಕೆ. ಪ್ರೀಸ್ಲಿ ಮೋಜಿಗಾಗಿ ತೆಗೆದುಕೊಳ್ಳುವ ವಸ್ತುಗಳನ್ನೇ ಅಲ್ಲದೆ ಕುಡಿತದಿಂದಲೂ ದೂರವೇ ಿದ್ದನು. ಅವನ ಕುಟುಂಬದ ಹಲವಾರು ಮಂದಿ ಕುಡುಕರಾಗಿದ್ದು, ಪ್ರೀಸ್ಲಿ ಹಾಗಾಗದಿರಲು ಬಯಸಿದ್ದನು.
ಮತ್ತೆ ಪ್ರವಾಸ ಮತ್ತು ನಿಕ್ಸನ್ ರೊಡನೆ ಭೇಟಿ
1970ರ ಆದಿಯಲ್ಲಿ ಪ್ರೀಸ್ಲಿಯು ಇಂಟರ್ ನ್ಯಾಷನಲ್ ಗೆ ಕರಾರಿನ ಪ್ರಕಾರ ಮೊದಲ ಕಂತಾದ ಒಂದು ತಿಂಗಳ ಕಾಲ, ದಿನಕ್ಕೆರಡು ಕಾರ್ಯಕ್ರಮಗಳನ್ನು ನೀಡಲು ಉಪಕ್ರಮಿಸಿದನು. ಈ ಪ್ರದರ್ಶನಗಳ ರೆಕಾರ್ಡಿಂಗ್ ಗಳನ್ನು ಆಲ್ಬಮ್ಮಾಗಿ ಪರಿವರ್ತಿಸಿ ಆನ್ ಸ್ಟೇಜ್ ಹೆಸರಿನಲ್ಲಿ ಬಿಡುಗಡೆ ಮಾಡಿದರು. ಫೆಬ್ರವರಿಯ ಅಂತ್ಯದಲ್ಲಿ ಪ್ರೀಸ್ಲಿಯು ಆರು ಪ್ರೇಕ್ಷಕ-ಸಂಖ್ಯೆಯು ದಾಖಲೆಮಟ್ಟದಲ್ಲಿದ್ದ ಕಾರ್ಯಕ್ರಮಗಳನ್ನು ಹೂಸ್ಟನ್ ಆಸ್ಟ್ರೋಡೋಮ್ ನಲ್ಲಿ ನೀಡಿದನು. ಏಪ್ರಿಲ್ ನಲ್ಲಿ ತಾನು ಹಾಡಿದ "ದ ವಂಡರ್ ಆಫ್ ಯೂ" ಹಾಡು ಗ್ರೇಟ್ ಬ್ರಿಟನ್ ನಲ್ಲಿ ಮೊದಲ ಸ್ಥಾನವನ್ನು ಗಳಿಸಿತು.ಅದು ಅಮೆರಿಕದ ಸಮಕಾಲೀನ ವಯಸ್ಕ (ಅಡಲ್ಟ್ ಕಾಂಟೆಂಪೊರರಿ)ಪಟ್ಟಿಯಲ್ಲೂ ಶಿಖರವೇರೊತು. MGM ಇಂಟರ್ ನ್ಯಾಷನಲ್ ನಲ್ಲಿ ಆಗಸ್ಟ್ ನಲ್ಲಿ ನಡೆದ ರಿಹರ್ಸಲ್ ಮತ್ತು ಕಚೇರಿ ಎರಡನ್ನೂ ಸಾಕ್ಷ್ಯಚಿತ್ರಕ್ಕಾಗಿ ರೆಕಾರ್ಡ್ ಮಾಡಿಕೊಂಡಿತು.Elvis: That's the Way It Is ಪ್ರೀಸ್ಲಿಯು ಈಗ ಜಂಪ್ ಸೂಟ್ ಧರಿಸಿಕೊಂಡು ಪ್ರದರ್ಶನ ನೀಡುತ್ತಿದ್ದನು; ಈ ದಿರಿಸೇ ಅವನ ನೇರ ಕಾರ್ಯಕ್ರಮಗಳಲ್ಲಿ ಧರಿಸುವ ಲಾಂಛನದಂತಾಯಿತು. ಈ ಕಾರ್ಯಕ್ರಮದಲ್ಲಿ ತೊಡಗಿಕೊಂಡಿದ್ದಾಗಲೇ, $50,೦೦೦ ನೀಡದಿದ್ದರೆ ಕೊಲ್ಲುವುದಾಗಿ ಪ್ರೀಸ್ಲಿಗೆ ಬೆದರಿಕೆ ಒಢ್ಡಿದರು. ಪ್ರೀಸ್ಲಿ, ತನಗೆ ಅರಿವಿಲ್ಲದಂತೆಯೇ, 1950ರ ದಶಕದಲ್ಲಿ ಎಷ್ಟೋ ಬಾರಿ ಇಂತಹ ಭಯೋತ್ಪಾದನೆಗೆ ಗುರಿಯಾಗಿದ್ದನು. FBI ಈ ಬೆದರಿಕೆಗಳನ್ನು ಗಂಭೀರವಾಗಿ ಪರಿಗಣಿಸಿ, ಮುಂದಿನ ಎರಡು ಕಾರ್ಯಕ್ರಮಗಳಿಗೆ ರಕ್ಷಣೆಯನ್ನು ಹೆಚ್ಚಿಸಿತು. ಪ್ರೀಸ್ಲಿ ತನ್ನ ಬಲ ಬೂಟ್ಸ್ ನಲ್ಲಿ ಡೆರಿಂಗರ್ ಅನ್ನೂ, ತನ್ನ ಸೊಂಟದ ಪಟ್ಟಿಯಲ್ಲಿ .೪೫ ಪಿಸ್ತೂಲನ್ನೂ ಹಿಡಿದು ವೇದಿಕೆ ಏರಿದನು. ಆದರೆ ಕಚೇರಿಗಳು ಯಾವುದೇ ಅಡಚಣೆ ಇಲ್ಲದೆ ಜರುಗಿದವು. ಸೆಪ್ಟೆಂಬರ್ 7ರಂದು ಲಾಸ್ ವೆಗಾಸ್ ನ ಕಾರ್ಯಕ್ರಮಗಳು ಮುಗಿದ ನಂತರ ಪ್ರೀಸ್ಲಿಯು ಒಂದು ವಾರ ಕಾಲದ ಗಾಯನಕಚೇರಿ ಪ್ರವಾಸ ಕೈಗೊಂಡು ದಕ್ಷಿಣಭಾಗದಲ್ಲಿ, 1958ರ ನಂತರ ಮೊದಲ ಬಾರಿಗೆ ಪ್ರವೇಶಿಸಿದನು. ಪಶ್ಚಿಮ ತೀರದೆಡಯೂ ಮತ್ತೊಂದು ವಾರದ ಪ್ರವಾಸವನ್ನು ನವೆಂಬರ್ ನಲ್ಲಿ ಕೈಗೊಂಡನು.
thumb|left|250px|alt=A mutton-chopped Presley, wearing a long velour jacket and a giant buckle like that of a boxing championship belt, shakes hands with a balding man wearing a suit and tie. They are facing camera and smiling. Five flags hang from poles directly behind them.|ಪ್ರೀಸ್ಲಿ U.S. ಅಧ್ಯಕ್ಷ ರಿಚರ್ಡ್ ನಿಕ್ಸನ್ ರನ್ನು ವೈಟ್ ಹೌಸ್ ನ ಓವಲ್ ಆಫೀಸ್ ನಲ್ಲಿ ಭೇಟಿಯಾದ ಸಂದರ್ಭ, ಡಿಸೆಂಬರ್ 21, 1970. ಡಿಸೆಂಬರ್ ೨೧, 1970ರಂದು ಪ್ರೀಸ್ಲಿಯು ರಾಷ್ಟ್ರಪತಿ ರಿಚರ್ಡ್ ನಿಕ್ಸನ್ ರೊಡನೆ ವೈಟ್ ಹೌಸ್ ನಲ್ಲಿ ಒಂದು ಅನೂಹ್ಯವಾದ ಭೇಟಿಯನ್ನು ಹೊಂದಿಸಿಕೊಂಡು, ಅಲ್ಲಿ ತನ್ನ ದೇಶಪ್ರೇಮವನ್ನೂ ಮತ್ತು ಹಿಪ್ಪಿಗಳ ಮಾದಕವ್ಯಸನ ಸಂಸ್ಕೃತಿಯ ಬಗ್ಗೆ ತನಗಿದ್ದ ತಿರಸ್ಕಾರವನ್ನೂ ವ್ಯಕ್ತಪಡಿಸಿದನು. ಮಾದಕವಸ್ತುಗಳು ಮತ್ತು ಅಪಾಯಕಾರಿ ದ್ರವ್ಯಗಳ ಬ್ಯೂರೋದ ಬ್ಯಾಡ್ಜ್ ಒಂದನ್ನು ತನಗೆ ನೀಡಬೇಕೆಂದು ನಿಕ್ಸನ್ ರನ್ನು ಕೇಳಿದ ಪ್ರೀಸ್ಲಿ, ಅದನ್ನು ತನ್ನ ಬಳಿ ಇದ್ದ ಅಂತಹದೇ ಇತರ ಸಂಗ್ರಹಿತವಾದ ವಸ್ತುಗಳೊಡನೆ ಇರಿಸಿಕೊಳ್ಳಲು ಮತ್ತು ತನ್ನ ದೇಶಪ್ರೇಮದ ಯತ್ನದ ಕುರುಹಾಗಿ ಸರ್ಕಾರ ನೀಡಿದ ಕುರುಹಾಗಿಯೂ ಹೊಂದಲು ಬಯಸಿದನು. ಈ ಭೇಟಿಯಿಂದ ಮೊದಲೇ ಮುಜುಗರಗೊಂಡಿದ್ದ ನಿಕ್ಸನ್ ಪ್ರೀಸ್ಲಿಯೇ ಯುವಕರಿಗೆ ಸಕಾರಾತ್ಮಕವಾದ ಸಂದೇಶ ನೀಡುವಲ್ಲಿ ತೊಡಗಬಹುದೆಂದೂ ಅದಕ್ಕಾಗಿ ತನ್ನ ವ್ಯಕ್ತಿತ್ವವನ್ನು ಶುದ್ಧವಾಗಿ ಇರಿಸಿಕೊಳ್ಳಬೇಕೆಂದೂ ಹೇಳಿದರು." ಪ್ರೀಸ್ಲಿಯು ದ ಬೀಟಲ್ಸ್ ತಂಡವು ಅಮೆರಿಕ-ವಿರೋಧಿಯೂ ಮತ್ತು ಮಾದಕ ಸೇವನೆಯನ್ನು ಜನಪ್ರಿಯ ಸಂಸ್ಕೃತಿಯಲ್ಲಿದ್ದೂ ಮಾಡುವುದಕ್ಕೆ ಉದಾಹರಣೆಯಾಗಿದೆ ಎಂದು ತನಗೆ ತೋಚುತ್ತಿದೆ ಎಂದನು. (ಪ್ರೀಸ್ಲಿ ಮತ್ತು ಅವನ ಸ್ನೇಹಿತರು ಐದು ವರ್ಷಗಳ ಹಿಂದೆ, ನಾಲ್ಕು ಗಂಟೆಗಳ ಕಾಲ ದ ಬೀಟಲ್ಸ್ ರೊಡನೆ ಒಟ್ಟಿಗೆ ಕಾಲ ಕಳೆದಿದ್ದರು.) ಈ ಭೇಟಿಯ ವರದಿಯನ್ನು ಕೇಳಿದ ಪಾಲ್ ಮೆಕಾರ್ಟ್ನಿಯು ನಂತರ ಇಂತೆಂದನು - "ನನಗೆ ದ್ರೋಹವಾದಂತೆನ್ನಿಸುತ್ತಿದೆ.... ತಮಾಷೆಯೆಂದರೆ ನಾವು (ಕಾನೂನುಬಾಹಿರ) ಮಾದಕಗಳನ್ನು ತೆಗೆದುಕೊಳ್ಳುತ್ತಿದ್ದೆವು, ಆದರೆ ಅವನಿಗೆ ಏನಾಯಿತು ನೋಡಿ", - ಪ್ರೀಸ್ಲಿಯ ಸಾವಿನ ಕುರಿತಾದ ಮಾತಿದು; ಪ್ರೀಸ್ಲಿಯ ಸಾವು ನೀಡಲ್ಪಟ್ಟ ಮಾದಕವಸ್ತುಗಳ ಅತಿಯಾದ ಸೇವನೆಯಿಂದ ಉಂಟಾಯಿತು. ತನ್ನ ನುಡಿಗಳಿಗೇ ವಿರುದ್ಧವಾಗಿ, ಪ್ರೀಸ್ಲಿಯು ಬೀಟಲ್ಸ್ ರ ಹಾಡುಗಳನ್ನು ತನ್ನ ಕಚೇರಿಗಳಲ್ಲಿ 1970ರ ದಶಕದಲ್ಲಿ ಹಾಡುತ್ತಿದ್ದನು.
ಜನವರಿ ೧೬, 1971ರಂದು U.S. ಜೂನಿಯರ್ ಚೇಂಬರ್ ಆಫ್ ಕಾಮರ್ಸ್ ಪ್ರೀಸ್ಲಿಯನ್ನು ಆ ರಾಷ್ಟ್ರದ ಆ ವರ್ಷದ ಹತ್ತು ಅಸಾಧಾರಣ ಯುವಕಪ್ರತಿಭೆಗಳಲ್ಲಿ ಒಬ್ಬನೆಂದು ಘೋಷಿಸಿತು. ಅದಾದ ಕೆಲವೇ ದಿನಗಳಲ್ಲಿ ಮೆಂಫಿಸ್ ನಗರವು ಹೆದ್ದಾರಿ 51 ದಕ್ಷಿಣ ರಸ್ತೆಯ, ಗ್ರೇಸ್ ಲ್ಯಾಂಡ್ ಇರುವಂತಹ ಭಾಗದ ರಸ್ತೆಯನ್ನು "ಎಲ್ವಿಸ್ ಪ್ರೀಸ್ಲಿ ಬೋಲ್ ವಾರ್ಡ್" ಎಂದು ಹೆಸರಿಸಿತು. ಅದೇ ವರ್ಷ ಪ್ರೀಸ್ಲಿಯು ಲೈಫ್ ಟೈಮ್ ಅಚೀವ್ ಮೆಂಟ್ ಅವಾರ್ಡ್ ಪಡೆದ ಮೊದಲ ರಾಕ್ ಎಂಡ್ ರೋಲ್ ಗಾಯಕ ಎಂಬ ಹೆಗ್ಗಳಿಕೆಗೆ ಪಾತ್ರನಾದನು.(ಆಗ ಇದನ್ನು ಬಿಂಗ್ ಕ್ರಾಸ್ ಬೈ ಅವಾರ್ಡ್ ಎನ್ನುತ್ತಿದ್ದರು). ಇದನ್ನು ಗ್ರ್ಯಾಮಿ ಅವಾರ್ಡ್ ಆರ್ಗನೈಸೇಷನ್ ನ ನ್ಯಾಷನಲ್ ಅಕಾಡೆಮಿ ಆಫ್ ರೆಕಾರ್ಡಿಂಗ್ ಆರ್ಟ್ಸ್ ಎಂಡ್ ಸೈನ್ಸಸ್ ನವರು ನೀಡಿದರು. ಮೂರು ಹೊಸ, ಚಲನಚಿತ್ರೇತರ ಪ್ರೀಸ್ಲಿ ಸ್ಟುಡಿಯೋದ ಆಲ್ಬಮ್ ಗಳು 1971ರಲ್ಲಿ ಬಿಡುಗಡೆಗೊಂಡವು; ಕಡೆಯ ಎಂಟು ವರ್ಷಗಳಲ್ಲಿ ಬಂದಿದ್ದ ಆಲ್ಬಮ್ ಗಳಷ್ಟು ಒಂದೇ ವರ್ಷದಲ್ಲಿ! ಅತಿ ಹೆಚ್ಚು ಮಾರಾಟವಾದುದು ಎಲ್ವಿಸ್ ಸಿಂಗ್ಸ್ ದ ವಂಡರ್ ಫುಲ್ ವರ್ಲ್ಡ್ ಆಫ್ ಕ್ರಿಸ್ ಮಸ್. "ಎಲ್ಲಾ ಹೇಳಿಕೆಗಳಿಗಿಂತಲೂ ಸತ್ಯಸ್ಯ ಸತ್ಯ" ಎಂದರು ಗ್ರೇಲ್ ಮಾರ್ಕಸ್. "ಹತ್ತು ಆಕರ್ಷಕ ಆರ್ದ್ರತೆ ತುಂಬಿದ ಕ್ರಿಸ್ ಮಸ್ ಹಾಸುಗಳ ಮಧ್ಯೆ, ಪ್ರತಿ ಹಾಸುಗಳನ್ನೂ ಮನಮುಟ್ಟುವ ಪ್ರಾಮಾಣಿಕತೆ ಮತ್ತು ವಿನಯತೆಯಿಂದ ಹಾಡುತ್ತಾ, ಎಲ್ವಿಸ್ ಗಂಡು ಬೆಕ್ಕಿನಂತೆ ಆರು ಹೊಳೆಹೊಳೆವ ನಿಮಿಷಗಳ ಕಾಲ "ಮೆರ್ರಿ ಕ್ರಿಸ್ ಮಸ್ ಬೇಬಿ" ಎಂಬ ದೊಡ್ಡದನಿಯ ಹಳೆಯ ಚಾರ್ಲ್ಸ್ ಬ್ರೌನ್ ಬ್ಲೂಸ್ ಅನ್ನು ಹಾಡಿರುವ ರೀತಿ.... ಪಾಪವು ಅವನ ಜಡತೆಯಾಗಿದ್ದಿದ್ದರೆ, ಅವನ ಪಾಪಕಾರ್ಯಗಳೇ ಅವನಲ್ಲಿ ಜೀವ ತುಂಬಿದವು"
ಮುರಿದು ಬಿದ್ದ ವಿವಾಹ ಮತ್ತು ಅಲೋಹ ಫ್ರಮ್ ಹವಾಯೀ
MGM ಮತ್ತೆ ಪ್ರೀಸ್ಲಯ ಕಾರ್ಯಕ್ರಮವನ್ನು ಚಿತ್ರೀಕರಿಸಿದ್ದು ಏಪ್ರಿಲ್ 1972ರಲ್ಲಿ. ಈ ಬಾರಿಯ ಎಲ್ವಿಸ್ ಆನ್ ಟೂರ್  ವರ್ಷದ ಅತ್ಯುತ್ತಮ ಸಾಕ್ಷ್ಯಚಿತ್ರವೆಂದು ಗೋಲ್ಡನ್ ಗ್ಲೋಬ್ ಅವಾರ್ಡ್ ಗಳಿಸಿತು. ಅವನ ಗಾಸ್ಪೆಲ್ ಆಲ್ಬಮ್ ಹಿ ಟಚ್ಡ್ ಮಿ, ಅದೇ ತಿಂಗಳು ಬಿಡುಗಡೆ ಕಂಡು, ಅವನಿಗೆ ಅತ್ಯುತ್ತಮ ಉತ್ಸಾಹಪೂರಕ ಪ್ರದರ್ಶನಕ್ಕಾಗಿ ಎರಡನೆಯ ಗ್ರ್ಯಾಮಿ ಅವಾರ್ಡನ್ನು ತಂದುಕೊಟ್ಟಿತು. ಮ್ಯಾಡಿಸನ್ ಸ್ಕ್ವೇರ್ ಗಾರ್ಡನ್, ನ್ಯೂಯಾರ್ಕ್ ನಲ್ಲಿ ಹಿಂದೆಂದೂ ನಡೆದಿರದಂತಹ ನಾಲ್ಕು ಸತತ ತುಂಬಿದ ಗೃಹಗಳಿಗೆ ಪ್ರದರ್ಶನ ನೀಡುವುದರ ಮೂಲಕ ಒಂದು ೧೪ ದಿನಗಳ ಪ್ರವಾಸವು ಆರಂಭವಾಯಿತು. ಜುಲೈ 10ರಂದು ನಡೆದ ಕಚೇರಿಯನ್ನು ರೆಕಾರ್ಡ್ ಮಾಡಿ ಒಂದು ವಾರದ ನಂತರ LP ಯಾಗಿ ಬಿಡುಗಡೆ ಮಾಡಲಾಯಿತುElvis: As Recorded at Madison Square Garden ಮತ್ತು ಅದು ಪ್ರೀಸ್ಲಿಯ ಹೆಚ್ಚು ಮಾರಾಟವಾಗುವ ಆಲ್ಬಮ್ ಗಳಲ್ಲಿ ಒಂದಾಯಿತು. ಪ್ರವಾಸದ ನಂತರ "ಬರ್ನಿಂಗ್ ಲವ್" ಎಂಬ ಹಾಡೊಂದು ಬಿಡುಗಡೆಯಾಯಿತು - ಇದು ಪ್ರೀಸ್ಲಿಯ U.S. ಪಾಪ್ ಪಟ್ಟಿಯ ಕೊನೆಯ ಟಾಪ್ ಟೆನ್ ಹಿಟ್ ಆಯಿತು. "'ಆಲ್ ಶುಕ್ ಅಪ್' ನ ನಂತರ ಎಲ್ವಿಸ್ ನ ಬಹಳ ಸಂತಸ ನೀಡುವಂತಹ ಹಾಡಿದು" ಎಂದು ಬರೆದರು ಕಾಕ್ ವಿಮರ್ಶಕ ರಾಬರ್ಟ್ ಕ್ರಿಸ್ತ್ ಗಾವ್. "ಬೇರೆ ಯಾರಿಗೆ 'ಇಟ್ ಈಸ್ ಕಮಿಂಗ್ ಕ್ಲೋಸರ್, ದ ಫ್ಲೇಮ್ಸ್ ಆರ್ ನೌ ಲಿಕಿಂಗ್ ಮೈ ಬಾಡಿ' ಎಂದು ಕರ್ತನನ್ನು ಭೇಟಿಯಾಗಹೊರಟವನನತೆ ಹೇಳಲು ಸಾಧ್ಯ? ಜೇಮ್ಸ್ ಬ್ರೌನ್ ಮತ್ತು ಬ್ಯಾಕಪ್ ಬ್ಯಾಂಡ್ ನೊಡನೆ ನೀಡಿದ ಈ ಹಾಡು ಅಮೋಘ". thumb|right|alt=Presley, mutton-chopped and fuller-faced, sings into a handheld microphone. A golden lei is draped around his neck, and he wears a high-collared white jumpsuit resplendent with red, blue, and gold bangles.|ಅಲೋಹ ಫ್ರಮ್ ಹವಾಯೀ ಯಲ್ಲಿ ಪ್ರೀಸ್ಲಿ, ಉಪಗ್ರಹದ ಮೂಲಕ ಈ ಕಾರ್ಯಕ್ರಮವು ಜನವರಿ 14, 1973ರಂದು ಪ್ರಸಾರ ಮಾಡಕಾಯಿತು.ಗಾಯಕನೇ ತನ್ನ ದಿರಿಸಿನ ಮೇಲೆ ಪ್ರಸಿದ್ಧವಾದ ಗಿಡುಗನ ಲಾಂಛನವನ್ನು ಧರಿಸಿ "ಅಮೆರಿಕ' ಎಂದು ಜಗತ್ತಿಗೇ ಹೇಳಲು ಇಂತಹುದೊಂದು ಬೇಕು" ಎಂದನು.
ಏತನ್ಮಧ್ಯೆ ಪ್ರೀಸ್ಲಿ ಮತ್ತು ಅವನ ಹೆಂಡತಿ ಬರುಬರುತ್ತಾ ದೂರವಾಗತೊಡಗಿದ್ದು, ಸಹ-ವಾಸ ವಿರಳವಾಯಿತು. 1971ರಲ್ಲಿ ಅನ್ಉ ಜಾಯ್ಸ್ ಬೋವಾಳೋಂದಿಗೆ ಹೊಂದಿದ್ದ ಸಂಬಂಧದ ಮೂಲಕ - ಅವನಿಗೆ ತಿಳಿಯದಂತೆಯೇ - ಅವಳಿಗೆ ಗರ್ಭ ತುಂಬಿದ್ದೂ, ಗರ್ಭಪಾತವಾಗಿದ್ದೂ ಆಯಿತು. ಅವನು ಆಗಾಗ್ಗೆ ಬೋವಾ ಗ್ರೇಸ್ ಲ್ಯಾಂಡ್ ಗೆ ಬರಬಹುದೆಂದೂ, ಅವನು ಪ್ರಿಸ್ಸಿಲಾಳನ್ನು ತೆರೆಯಲು ಬಯಸಿದ್ದಾನೆಂದೂ ಹೇಳುತ್ತಲೇ ಬಂದನು. ಪ್ರೀಸ್ಲಿಯೇ ಪರಿಚಯಿಸಿದ್ದ ಕರಾಟೆ ಗುರು ಮೈಕ್ ಸ್ಟೋನ್ ನೊಡನೆ ತನಗೆ ಸಂಬಂಧವಿದೆಯೆಂದು ಪ್ರಿಸ್ಸಿಲಾ ಹೇಳಿದ ನಂತರ, ಪ್ರೀಸ್ಲಿ ದಂಪತಿಗಳು ಫೆಬ್ರವರಿ ೨೩, 1972ರಂದು ಬೇರೆಯಾದರು. ಪ್ರಿಸ್ಸಿಲಾಳು ಎಲ್ವಿಸ್ ನಿಗೆ ವಿಷಯವನ್ನು ಹೊರಗೆಡವಿದಾಗ "ನನ್ನನ್ನು ಎಳೆದುಕೊಂಡು ಬಲವಂತವಾಗಿ ಸಂಭೋಗಿಸಿ ಒನ್ನ ನಿಜವಾದ ಗಂಡಸು ಹೆಣ್ಣನ್ನು ಸಂಭೋಗಿಸುವುದು ಹೀಗೆ ಎಂದನು" ಎನ್ನುತ್ತಾಳೆ ಪ್ರಿಸ್ಸಿಲಾ. ಜುಲೈ ತಿಂಗಳಿನಿಂದ ಪ್ರೀಸ್ಲಿಯು ಒಮ್ಮೆ ಮೆಂಫಿಸ್ ನ ಬ್ಯೂಟಿ ಕ್ವೀನ್ ಆಗಿದ್ದ ಹಾಗೂ ಗೀತರಚನಕಾರ್ತಿಯಾದ ಲಿಂಡಾ ಥಾಂಪ್ಸನ್ ಳೊಡನೆ, ಅವರು 1976ರ ಅಂತ್ಯದಲ್ಲಿ ಬೇರೆಯಾಗುವವರೆಗೂ ಜೀವನ ಸಾಗಿಸಿದನು. ಪ್ರೀಸ್ಲಿ ಮತ್ತು ಅವನ ಹೆಂಡತಿ ವಿಚ್ಛೇದನದ ಅರ್ಜಿಯನ್ನು ಆಗಸ್ಟ್ 18, 1972ರಂದು ಗುಜರಾಯಿಸಿದರು.
ಜನವರಿ 1973ರಲ್ಲಿ ಪ್ರೀಸ್ಲಿಯು ಎರಡು ಸಹಾಯಾರ್ಥ ಕಾರ್ಯಕ್ರಮಗಳನ್ನು ಕುಲ್ ಲೀ ಕ್ಯಾನ್ಸರ್ ಫಂಡ್ ಗಾಗಿ ಅವಕಾಶದ ಸಾಗರವನ್ನೇ ನೀಡುವ ವಿಶೇಷ ಟಿವಿ ಕಾರ್ಯಕ್ರಮ ಅಲೋಹ ಫ್ರಂ ಹವಾಯೀ  ಗಾಗಿ ನಡೆಸಿಕೊಟ್ಟನು ತಾಂತ್ರಿಕ ದೋಷಗಳು ನೇರ ಪ್ರಸಾರವನ್ನು ಕೆಡಿಸಿದರೆ ತೊಂದರೆಯಾದೀತೆಂದು ಎರಡು ದಿನಗಳ ಮೊದಲು ನೀಡಿದ ಮೊದಲ ಪ್ರದರ್ಶನವು ಎರಡನೆಯ ಪ್ರದರ್ಶನಕ್ಕೆ ಅಭ್ಯಾಸ ಮಾಡಿಕೊಂಡಂತಾಯಿತು. ಅಂದುಕೊಂಡಂತೆಯೇ ಜನವರಿ 14ರಂದು ಪ್ರಸಾರ ಮಾಡಲ್ಪಟ್ಟ ಅಲೋಹ ಫ್ರಮ್ ಹವಾಯೀ ಉಪಗ್ರಹದ ಮೂಲಕ ಪ್ರಸಾರವಾದ ಪ್ರಪಂಚದ ಮೊಟ್ಟಮೊದಲ ನೇರ ಸಂಗೀತ ಕಾರ್ಯಕ್ರಮವಾಗಿದ್ದು ಸುಮಾರು 1.5 ಬಿಲಯನ್ ವೀಕ್ಷಕರನ್ನು ತಲುಪಿತು. ಪ್ರೀಸ್ಲಿಯ ವೇಷಭೂಷಣಗಳು ಕಚೇರಿಗಳಲ್ಲಿ ಧರಿದುವಂತಹ ಉಡುಪಾಗಿ ಎಲ್ಲರಿಂದಲೂ ಅಂಗೀಕರಿಸಲ್ಪಟ್ಟು, ಅವನ ನಂತರದ ದಿನಗಳಲ್ಲಿ ಅದೇ ದಿರಿಸಿನಿಂದ ಻ವನು ಗುರುತಿಸಲ್ಪಡುವುದು ರೂಢಿಯಾಯಿತು. ಬಾಬ್ಬೀ ಆನ್ ಮೇಸನ್ "ಪ್ರದರ್ಶನ ಮುಗಿದಾಗ, ಅವನು ತನ್ನ ಅಮೆರಿಕನ್ ಈಗಲ್ ಕೇಪ್ ಅನ್ನು ಹರಡಿದಾಗ, ಹಾಗೆ ಹರಡಿದಾಗ ಮೂಡುವ ರೆಕ್ಕೆಗಳನ್ನು ಹರಡಿಕೊಂಡ ಗಿಡುಗನ ಚಿತ್ರವು ಅವನ ಬೆನ್ನ ಮೇಲೆ ಹರವಿಕೊಂಡಾಗ, ಅವನು ದೇವನಂತಾಗುತ್ತಾನೆ" ಎನ್ನುತ್ತಾರೆ. ಅದರೊಡನೆ ಫೆಬ್ರವರಿಯಲ್ಲಿ ಬಿಡುಗಡೆಯಾದ ಆಲ್ಬಮ್ ಒಂದು ವರ್ಷಕಾಲ ಮೊದಲ ಸ್ಥಾನದಲ್ಲಿ ರಾರಾಜಿಸಿತು. ಅದು ಪ್ರೀಸ್ಲಿಯ ಜೀವಿತದಲ್ಲಿ ಶಿಖರ ತಲುಪಿದ ಕಡೆಯ U.S. ನ ಪಾಪ್ ಆಲ್ಬಮ್ ಆಯಿತು.
ಅದೇ ತಿಂಗಳು ಮಧ್ಯರಾತ್ರಿ ನಡೆದ ಒಂದು ಕಾರ್ಯಕ್ರಮದಲ್ಲಿ ನಾಲ್ಕು ಜನರು ವೇದಿಕೆಗೆ ನುಗ್ಗಿ ಅವನ ಮೇಲೆ ಆಕ್ರಮಣ ಮಾಡಲು ಯತ್ನಿಸಿದರು. ರಕ್ಷಣಾಭಟರು ಪ್ರೀಸ್ಲಿಯ ರಕ್ಷಣೆಗಾಗಿ ವೇದಿಕೆಗೆ ಹಾರಿದರು ಮತ್ತು ಆ ಸಮಯಕ್ಕೆ ಸರಿಯಾಗಿ ಅವನ ಕರಾಟೆ ಕಲಿತದ್ದು ಉಪಯೋಗಕ್ಕೆ ಬಂದು, ಒಬ್ಬ ಆಗಂತುಕನನ್ನು ತಾನೇ ವೇದಿಕೆಯಿಂದ ಹೊರಗೆಸೆದ. ಪ್ರದರ್ಶನದ ನಂತರ ಅವನು ಸ್ಟೋನ್ ನೇ ತನ್ನನ್ನು ಕೊಲ್ಲಲು ಇವರನ್ನು ಕಳುಹಿಸಿದ್ದಾನೆಂದು ಧೃಢವಾಗಿ ನಂಬಲಾರಂಭಿಸಿದನು. ಆ ಆಗಂತುಕರು ಕೇವಲ ಅತ್ಯುತ್ಸಾಹಿ ತರುಣರೆಂದು ಸಾಬೀತಾಗಿದೆಯೆಂದು ಹೇಳಿದರೂ, ಕೆರಳಿದ ಅವನು "ನನ್ನಲ್ಲಿ ಬಹಳ ನೋವಿದೆ.... ಸ್ಟೋನ್ ಸಾಯಲೇಬೇಕು." ಎಂದನು. ಅವನ ರಂಪಾಟವು ಎಷ್ಟು ಪ್ರಬಲವಾಗಿತ್ತೆಂದರೆ ದೊಡ್ಡ ಪ್ರಮಾಣದ ಔಷಧಗಳನ್ನು ನೀಡಿಯೂ ವೈದ್ಯರಿಗೆ ಅವನನ್ನು ಶಾಂತಗೊಳಿಸಲು ಆಗಲಿಲ್ಲ. ಮತ್ತೆರಡು ದಿನಗಳು ಹೀಗೆಯೇ ಪ್ರೀಸ್ಲಿ ಕೂಗಾಡುತ್ತಲೇ ಇದ್ದಾಗ ಅವನ ಸ್ನೇಹಿತ ಹಾಗೂ ಅಂಗರಕ್ಷಕನಾದ ರೆಡ್ ವೆಸ್ಟ್ ಯಾರನ್ನಾದರೂ ಹಿಡಿದು ಸುಪಾರಿ ನೀಡಿ ಕೊಲೆ ಮಾಡಿಸುವ ಯೋಚನೆ ಮಾಡುತ್ತಿದ್ದಾಗ ಪ್ರೀಸ್ಲಿಯ ಮಾತುಗಳು ಅವನಿಗೆ ನೆಮ್ಮದಿ ತಂದವು."ಅಹ್ ಹೆಲ್, ನಧ್ಯಕ್ಕೆ ಅದನ್ನು ಅಲ್ಲಿಗೇ ಬಿಟ್ಟುಬಿಡೋಣ. Maybe it's a bit heavy." ಅದು ಸ್ವಲ್ಪ ಅ
ವೈದ್ಯಕೀಯ ತೊಂದರೆಗಳು ಮತ್ತು ಕಡೆಯ ಸ್ಟುಡಿಯೋ ಸೆಷನ್ ಗಳು
ಅಕ್ಟೋಬರ್ 9, 1973ರಂದು ಪ್ರೀಸ್ಲಿಗೆ ವಿವಾಹ ವಿಚ್ಛೇದನ ದೊರಕಿತು. ಅವನ ಆರೋಗ್ಯ ಹದಗೆಡುತ್ತಿತ್ತು. ಆ ವರ್ಷ ಎರಡು ಬಾರಿ ಬಾರ್ಬಿಟ್ಯುರೇಟ್ ನ ಸೇವನೆ ಹೆಚ್ಚಾಗಿ, ಮೊದಲನೆಯ ಸಲ ತನ್ನ ಹೊಟೆಲ್ ನ ಕೊಠಡಿಯಲ್ಲಿಯೇ ಮೂರು ದಿನ ಕೋಮಾದಲ್ಲಿ ಇದ್ದನು. 1973ರ ಕಡೆಯ ಭಾಗದಲ್ಲಿ ಡೆಮೆರಾಲ್ ಚಟದ ಪರಿಣಾಮವಾಗಿ ಅವನನ್ನು ಅರ್ಧ ಕೋಮಾ ಪರಿಸ್ಥಿತಿಯಲ್ಲಿ ಆಸ್ಪತ್ರೆಗೆ ಸೇರಿಸಲಾಯಿತು. ಅವನ ಪ್ರಮುಖ ವೈದ್ಯ ಡಾ.ಜಾರ್ಜ್ ಸಿ ನಿಖೋಪೌಲಸ್ ನ ಪ್ರಕಾರ ಪ್ರೀಸ್ಲಿಯು "ವೈದ್ಯರಿಂದ ಮಾದಕ ವಸ್ತುಗಳನ್ನು ಪಡೆಯುತ್ತಿರುವುದರಿಂದ ಅವನು ಮಾಮೂಲಿ ಮಾದಕವ್ಯಸನಿಯು ಪ್ರತಿದಿನ ಬೀದಿಯಲ್ಲಿ ಕೊಳ್ಳುವುದರಿಂದ ಅನುಭವಿಸುವ ಪರಿಣಾಮಗಳು ಆಗುವುದಿಲ್ಲವೆಂದು ನಂಬಿದ್ದ". ಅವನು ಮರಳಿದ ದಿನದಿಂದಲೂ ವರ್ಷಗಳುರುಳಿದಂತೆ ನೇರ ಪ್ರದರ್ಶನಗಳನ್ನು ಹೆಚ್ಚು ಹೆಚ್ಚು ನೀಸುತ್ತಾ ಬಂದು, 1973ರಲ್ಲಿ ೧೬೮ ಕಚೇರಿಗಳನ್ನು ನೀಡಿದ್ದು ಅವನ ಜೀವನದ ಅತ್ಯಂತ ಅವಿಶ್ರಾಂತ ಅವಧಿಯಾಗಿತ್ತು. ಆರೋಗ್ಯ ಕ್ಷೀಣಿಸುತ್ತಿದ್ದರೂ, 1974ರಲ್ಲಿ ಅವನು ಮತ್ತೊಂದು ತ್ರಾಸದಾಯಕ ಪ್ರವಾಸವನ್ನು ಕೈಗೊಂಸನು.
ಸೆಪ್ಟೆಂಬರ್ ನಲ್ಲಿ ಪ್ರೀಸ್ಲಿಯ ದೇಹಸ್ಥಿತಿಯು ಗಮನಾರ್ಹವಾಗಿ ಕೆಟ್ಟಿತು. ಕೀ ಬೋರ್ಡ್ ವಾದಕ ಟೋನಿ ಬ್ರೌನ್ ಪ್ರೀಸ್ಲಿಯು ಯೂನಿವರ್ಸಿಟಿ ಆಫ್ ಮೇರಿಲ್ಯಾಡ್ ಗೆ ಕಚೇರಿ ನಡೆಸಲು ಬಂದುದನ್ನು ನೆನೆಸಿಕೊಳ್ಳುತ್ತಾನೆ: "ಅವನು ತನ್ನ ಲಿಮೋಸಿನ್ ನಿಂದ ಹೊರಗೆ ಬಿದ್ದನು, ಮಂಡಿಯೂರಿ ಬಿದ್ದನು. ಜನರು ಸಹಾಯ ಮಾಡಲು ಮುಂದೆ ಬಂದರು, ಆದರೆ ಅವನು 'ನನಗೆ ಸಹಾಯ ಬೇಡ' ೆಂಬ ರೀತಿಯಲ್ಲಿ ಸನ್ನೆ ಮಾಡಿ ದೂರ ತಳ್ಳಿದನು. ವೇದಿಕೆಯನ್ನು ಏರಿದ ಮೈಕನ್ನು ಕಂಬದ ಹಾಗೆ ಆತುಕೊಂಡು ಸುಮಾರು ಮೂವತ್ತು ನಿಮಿಷ ನಿಂತುಕೊಂಡನು. ಎಲ್ಲರೂ ಒಬ್ಬರನ್ನೊಬ್ಬರು ನೋಡಿಕೊಳ್ಳುತ್ತಾ ಪ್ರವಾಸ ನಡೆಯುವುದು ನಿಶ್ಚಿತವೇ? ಎನ್ನುತ್ತಿದ್ದಂತಿತ್ತು". ಗಿಟಾರಿಸ್ಟ್ ಜಾನ್ ವಿಲ್ ಕಿನ್ ಸನ್ "ಅವನು ಬಹಳ ಧೈರ್ಯಶಾಲಿ. ಅವನು ತೊದಲುತ್ತಿದ್ದನು. ಅವನು ಬಹಳವೇ ನಾಶವಾಗಿದ್ದನು... ಅವನು ಮಾದಕವಸ್ತು ತೆಗೆದುಕೊಂಡದ್ದು ಎಲ್ಲರಿಗೂ ತಿಳಿಯುವಂತಿತ್ತು. ಅವನ ದೇಹಕ್ಕೆ ಏನೋ ಆಪತ್ತು ಉಂಟಾಗಿರುವುದು ಗೋಚರಿಸುತ್ತಿತ್ತು. ಅದು ಎಷ್ಟು ಕೆಟ್ಟಿತ್ತೆಂದರೆ ಹಾಡಿನ ಪದಗಳು ಏನೂ ಅರ್ಥವಾಗುತ್ತಿರಲಿಲ್ಲ... ನಾನು ಅತ್ತದ್ದು ನೆನಪಿದೆ. ಅವನು ಪರಿಚಯ ಮಾಡಿಕೊಡಲು ಸಹ ಒದ್ದಾಡಿದನು" ಎಂದು ನೆನೆಸಿಕೊಳ್ಳುತ್ತಾನೆ. ವಿಲ್ ಕಿನ್ ಸನ್ ಕೆಲವು ರಾತ್ರಿಗಳ ನಂತರ ಡೆಟ್ರಾಯ್ಟ್ ನಲ್ಲಿ ನಡೆದ ಒಂದು ಪ್ರಸಂಗವನ್ನು ನೆನೆಸಿಕೊಳ್ಳುತ್ತಾ "ಅವನನ್ನು ಅವನ ಡ್ರೆಸಿಂಗ್ ಕೊಠಡಿಯಲ್ಲಿ ಗಮನಿಸಿದೆ. ಕುರ್ಚಿಯಲ್ಲಿ ಕುಳಿತಿದ್ದ ಅವನು ಅಲುಗಾಡಲೂ ಆಗದೆಂತಿದ್ದನು. ಎಷ್ಟೋ ಬಾರಿ ನಾನು 'ಬಾಸ್, ಈ ಪ್ರವಾಸವನ್ನು ರದ್ದು ಮಾಡಿ ಒಂದು ವರ್ಷ ಸುಮ್ಮನಿದ್ದುಬಿಡಬಾರದೇ...?"ಎನ್ನುವ ಮನಸ್ಸಾಗುತ್ತಿತ್ತು. ಒಮ್ಮೆ ಹಾಗೆ ಉಪಾಯವಾಗಿ ಹೇಳಿಯೂ ನೋಡಿದೆ. ಅವನು ನನ್ನ ಭುಜ ತಟ್ಟುತ್ತಾ "ಎಲ್ಲಾ ಸರಿಹೋಗುತ್ತದೆ. ಅದರ ಬಗ್ಗೆ ಯೋಚಿಸಬೇಡ" ಎಂದರು. ಪ್ರೀಸ್ಲಿಯು ತುಂಬಿದ ಸಭೆಗಳಿಗೆ ಪ್ರದರ್ಶನ ನೀಡುವುದನ್ನು ಮೂಂದುವರಿಸಿದನು. ಸಾಂಸ್ಕೃತಿಕ ವಿಮರ್ಶಕ ಮೆಜೋರಿ ಗಾರ್ಬರ್ ವಿವರಿಸಿದಂತೆ, ಪ್ರೀಸ್ಲಿಯು ಈಗ ಒಬ್ಬ ಆಡಂಬರದ ಪಾಪ್ ಮುಲುಗುವವನಾಗಿ ಕಂಡುಬರುತ್ತಿದ್ದನು; ಅವನು ಪರಿಣಾಮಹೀನನಾಗಿದ್ದ. ಅವನ ಅಭಿಮಾನಿಗಳೂ ಸಹ ಮಧ್ಯವಯಸ್ಸಿನ ತಾಯಂದರು ಮತ್ತು ನೀಲಿಗೂದಲಿನ ಅಜ್ಜಿಯರೋ ಆಗಿದ್ದರು.
ಜುಲೈ 13, 1976ರಂದು ಪ್ರೀಸ್ಲಿಯ ತಂದೆಯು ಮೆಂಫಿಸ್ ಮಾಫಿಯಾ ಅಂಗರಕ್ದಕ ರೆಡ್ ವೆಸ್ಟ್, (1950ರ ದಶಕದಿಂದಲೂ ಪ್ರೀಸ್ಲಿಯ ಸ್ನೇಹಿತನಾಗಿದ್ದವನು), ಸೋನಿ ವೆಸ್ಟ್ ಮತ್ತು ಡೇವಿಡ್ ಹೆಬ್ಲರ್ ರನ್ನು "ಖರ್ಚು ಕಡಿಮೆ ಮಾಡುವ ಸಲುವಾಗಿ" ಕೆಲಸದಿಂದ ತೆಗೆದುಹಾಕಿದನು. ಪ್ರೀಸ್ಲಿಯು ಆಗ ಪಾಮ್ ಸ್ಪ್ರಿಂಗ್ಸ್ ನಲ್ಲಿದ್ದನು ಮತ್ತು ಕೆಲವರು ಅವನು ಆ ಮೂವರನ್ನು ಎದುರಿಸಲಾರದಷ್ಟು ಅಂಜುಕುಳಿಯಾಗಿದ್ದನು ಎನ್ನುವರು. ಪ್ರೀಸ್ಲಯ ಮತ್ತೊಬ್ಬ ಒಡನಾಡಿ ಜಾನ್ ಒಗ್ರಾಡಿಯು ಅಂಗರಕ್ಷಕರನ್ನು ವಜಾ ಮಾಡಲು ಕಾರಣ ಅವರು ಇವನ ಅಭಿಮಾನಿಗಳೊಡನೆ ಒರಟಾಗಿ ನಡೆದುಕೊಂಡುದರ ಪರಿಣಾಮವಾಗಿ ಎದುರಿಸಬೇಕಾಗಿ ಬಂದ ಕೇಸುಗಳು ಎಂದು ವಾದಿಸುತ್ತಾರೆ. ಇತಿಹಾಸಜ್ಞರಾದ ಡೇವಿಡ್ ಇ ಸ್ಟ್ಯಾನ್ಲೀ ಮತ್ತು ಫ್ರ್ಯಾಂಕ್ ಕೊಫ್ಫೇಯವರು ಅಂಗರಕ್ಕಕರು ಪ್ರೀಸ್ಲಿಯ ಮಾದಕವಸ್ತುವಿನ ಅವಲಂಬನದ ಬಗ್ಗೆ ಅವರು ಹೆಚ್ಚು ಮಾತನಾಡತೊಡಗಿದ್ದುದರಿಂದ ಅವರನ್ನು ಹೊರ ಹಾಕಲಾಯಿತು ಎನ್ನುತ್ತಾರೆ.
ಪ್ರೀಸ್ಲಿಯು ಸ್ಟುಡಿಯೋದಲ್ಲಿ ಕಾಲ ಕಳೆಯಲು ಬಯಸುವುದು ತಗ್ಗಿದಂತೆ ಅವನಿಂದ ದಶಕಕ್ಕೂ ಹೆಚ್ಚು ಕಾಲ ರೆಕಾರ್ಡ್ ಗಳ ಹೊಳೆಯನ್ನೇ ಪಡೆದಿದ್ದ RCA ಯವರು ಆತಂಕಿತರಾದರು. 1973ರಲ್ಲಿ ಒಂದು ಅವಧಿಯಲ್ಲಿ 18 ಹಾಡುಗಳನ್ನು ರೆಕಾರ್ಡ್ ಮಾಡಿಕೊಟ್ಟು, ಸುಮಾರು ಎರಡು ಆಲ್ಬಮ್ ಗೆ ಆಗುವಷ್ಟು ವಸ್ತು ಒದಗಿಸಿದ ಪ್ರೀಸ್ಲಿ 1974ರಲ್ಲಿ ಸ್ಟುಡಿಯೋಗೆ ಹೋಗಲೇ ಇಲ್ಲ. ಪಾರ್ಕರ್ RCA ಗೆ ಮತ್ತೊಂದು ಕಚೇರಿಯ ರೆಕಾರ್ಡ್ ನೀಡಿದ.Elvis: As Recorded Live on Stage in Memphis ಮಾರ್ಚ್ 20ರಂದು ರೆಕಾರ್ಡ್ ಆದು ಅದರಲ್ಲಿ "ಹೌ ಗ್ರೇಟ್ ದೌ ಆರ್ಟ್" ನ ಮತ್ತೊಂದು ವಿಧಾನವಿದ್ದು ಅದು ಅವನಿಗೆ ಮೂರನೆಯ ಮತ್ತು ಕೊನೆಯ ಸ್ಪರ್ಧಾತ್ಮಕ ಗ್ರ್ಯಾಮಿ ಅವಾರ್ಡ್ ತಂದಿತು. (ಅವನು - 14 ಬಾರಿ ಹೆಸರು ಸೂಚಿಸಲ್ಪಟ್ಟಿದ್ದು - ಮೂರು ಬಾರಿ ಪಡೆದ ಸ್ಪರ್ಧಾತ್ಮಕ ಗ್ರ್ಯಾಮಿ ಗೆಲುವುಗಳು ಗಾಸ್ಪೆಲ್ ರೆಕಾರ್ಡಿಂಗ್ ಗಳಿಗೇ ಸಂದಿದ್ದವು) ಪ್ರೀಸ್ಲಿಯು ಮಾರ್ಚ್ 1975ರಲ್ಲಿ ಹಾಲಿವುಡ್ ಸ್ಟುಡಿಯೋಗೆ ಮರಳಿ ಬಂದನು, ಆದರೆ ವರ್ಷದ ಕೊನೆಯ ಹೊತ್ತಿಗೆ ಮತ್ತೊಂದು ಸೆಷನ್ ಇಟ್ಟುಕೊಳ್ಳಲು ಪಾರ್ಕರ್ ನಡೆಸಿದ ಪ್ರಯತ್ನ ಫಲ ನೀಡಲಿಲ್ಲ. 1976ರಲ್ಲಿ RCAಯು ಪ್ರೀಸ್ಲಿಯ ಮನೆಗೇ ಒಂದು ಸಂಚಾರಿ ಸ್ಟುಡಿಯೋ ಕಳುಹಿಸಿದುದರ ಪರಿಣಾಮವಾಗಿ ಎರಡು ಪೂರ್ಣಾವಧಿ ರೆಕಾರ್ಡಿಂಗ್ ಗಳನ್ನು ಮಾಡಲು ಸಾಧ್ಯವಾಯಿತು. ಅಂತಹ ಆರಾಮವಾದ ವಾತಾವರಣದಲ್ಲೂ ಪ್ರೀಸ್ಲಿಗೆ ರೆಕಾರ್ಡ್ ಮಾಡುವುದು ತ್ರಾಸವೆನಿಸಿತು.
ಅವನ ಲೇಬಲ್ ಮತ್ತು ಮ್ಯಾನೇಜರ್ ಬಗ್ಗೆ ಕಾಳಜಿ ಇದ್ದರೂ, 1973ರಿಮದ 1976ರ ಅವಧಿಯಲ್ಲಿ ಪ್ರೀಸ್ಲಿಯು ಆರು ಆಲ್ಬಮ್ ಗಳಲ್ಲಿನ ಇಡೀ ಹಾಡುಗಳನ್ನು ರೆಕಾರ್ಡ್ ಮಾಡಿದನು. ಈಗ ಅವನು ಜನಪ್ರಿಯತೆಯ ಪಟ್ಟಿಯಲ್ಲಿ ಶಿಖರದಲ್ಲಿರದಿದ್ದರೂ, ಆರು ಆಲ್ಬಮ್ ಗಳಲ್ಲಿ ಐದು ರಾಷ್ಟ್ರಮಟ್ಟದಲ್ಲಿ ಜನಪ್ರಿಯತೆಯ ಪಟ್ಟಿಯಲ್ಲಿ ಐದನೆಯ ಸ್ಥಾನ ಗಳಿಸಿದವು ಮತ್ತು ಮೂರು ಒಂದನೆಯ ಸ್ಥಾನಕ್ಕೇ ಲಗ್ಗೆ ಇಟ್ಟವು: ಪ್ರಾಮಿಸ್ಡ್ ಲ್ಯಾಂಡ್ (1975), ಫ್ರಂ ಎಲ್ವಿಸ್ ಪ್ರೀಸ್ಲಿ ಬೋಲ್ ವಾರ್ಡ್, ಮೆಂಫಿಸ್. ಟೆನಿಸ್ಸಿ  (1976) ಮತ್ತು ಮೂಡೀ ಬ್ಲೂ  (1977 ) ಆ ಆಲ್ಬಮ್ ಗಳು. ಅವನ ಒಂಟಿ ರೆಕಾರ್ಡ್ ಗಳ ಕಥೆಯೂ ವಿಭಿನ್ನವಾಗೇನಿರಲಿಲ್ಲ - ಯಾವುದೇ ಮುಖ್ಯವಾದ ಪಾಪ್ ಹಿಟ್ ಗಳು ಇರಲಿಲ್ಲವಾದರೂ ಪ್ರೀಸ್ಲಿಯು ಜನಪದ (ಕಂಟ್ರಿ) ಮಾರುಕಟ್ಟೆಯಲ್ಲಲ್ಲದೆ ವಯಸ್ಕರ ಸಮಕಾಲೀನ ರೇಡಿಯೋದಲ್ಲೂ ಸಾಕಷ್ಟು ಪ್ರಬಲನಾಗಿದ್ದನು. ಈ ಅವಧಿಯಲ್ಲಿ ಹೊರಬಂದು ಅವನು ಬದುಕಿದ್ದಾಗಲೇ ಬಿಡುಗಡೆ ಕಂಡ ಎಂಟು ಸ್ಟುಡಿಯೋ ಸಿಂಗಲ್ ಗಳು (ಆಲ್ಬಮ್ ಅಲ್ಲದೆ ಬಿಡಿಯಾದವು) ಒಂದು ಅಥವಾ ಎರಡೂ ಪಟ್ಟಿಗಳಲ್ಲಿ ಮೊದಲ ಹತ್ತರ ಸ್ಥಾನ ಗಳಿಸಿದವು - 1974ರಲ್ಲೇ ನಾಲ್ಕು ಆ ಗೌರವಕ್ಕೆ ಅರ್ಹವಾದವು. "ಮೈ ಬಾಯ್" 1975ರ ಮೊದಲ ದರ್ಜೆಯ AC ಹಿಟ್ ಆಯಿತು ಮತ್ತು "ಮೂಡೀ ಬ್ಲೂ" 1976ರಲ್ಲಿ ಕಂಟ್ರಿಯ ಪಟ್ಟಿಯಲ್ಲಿ ಮೇಲಿನ ಸ್ಥಾನ ಪಡೆದು ನಂತರ ACಯಲ್ಲಿ ಎರಡನೆಯ ಸ್ಥಾನ ಪಡೆಯಿತು. ಪ್ರಾಯಶಃ ವಿಮರ್ಶಕರೂ ಮೆಚ್ಚಿದ ಅವನ ಜೀವನದ ಮತ್ತು ಆ ಕಾಲದ ಅತ್ಯುತ್ತಮ ರೆಕಾರ್ಡಿಂಗ್ ಆ ವರ್ಷ ಹೊರಬಂದು, ಗ್ರೇಲ್ ಮಾರ್ಕಸ್ ಅದನ್ನು "ಹರ್ಟ್" ಎಂಬ ಸೋಲ್ ಶಾಸ್ತ್ರೀಯ ಸಂಗೀತದ ಮೇಲಿನ ಅವನ "ಧರ್ಮದರ್ಶನದ ಧಾಳಿ" ಎಂದು ಕರೆದರು. "ಅವನು ಹಾಡಿದ ರೀತಿಯಲ್ಲಿ ಅವನು ಇದ್ದಿದ್ದರೆ, ಅಚ್ಚರಿ ಪಡಬೇಕಾದ್ದು ಅವನಿಗೆ ಕೇವಲ ಒಂದು ವರ್ಷದ ಆಯಸ್ಸಿತ್ತು ಎಂದಲ್ಲ, ಆ ವರ್ಷ ಅವನು ಬದುಕಲು ಸಾಧ್ಯವಾಯಿತಲ್ಲಾ ಎಂಬುದು" ಎಂದು ಪ್ರೀಸ್ಲಿಯ ಪ್ರದರ್ಶನದ ಬಗ್ಗೆ ಬರೆದರು ಡೇವ್ ಮಾರ್ಷ್.
ಅಂತಿಮ ವರ್ಷ ಹಾಗೂ ಸಾವು
ವರದಿಗಾರ ಟೋನಿ ಸ್ಕೆರ್ ಮನ್ 1977ರ ಮೊದಲಿನಲ್ಲಿ "ಎಲ್ವಿಸ್ ಪ್ರೀಸ್ಲಿಯು ತನ್ನ ನೀಳ, ಶಕ್ತಿಯುತ ಕಾಯದ ಬಯಾನಕ ರೇಖಾಚಿತ್ರದಂತಾಗಿಬಿಟ್ಟಿದ್ದನು. ಬಹಳ ತೂಕ ಹೆಚ್ಚಿದ್ದು, ಫಾರ್ಮಕೋಪೋಯಿಯಾ ದ ದೈನಂದಿನ ಸೇವನೆಯಿಂದ ಬುದ್ಧಿ ಮಂದವಾಗಿದ್ದು, ಸಣ್ಣ ಸಣ್ಣ ಕಚೇರಿಗಳನ್ನೂ ನಡೆಸಲು ತನ್ನನ್ನು ತಾನು ತೊಡಗಿಸಿಕೊಳ್ಳಲಾರದೆ ಬಹಳ ಒದ್ದಾಡುತ್ತಿದ್ದನು" ಎಂದು ಬರೆದನು. ಲೂಯಿಸಿಯಾನಾದ ಅಲೆಕ್ಸಾಂಡ್ರಿಯಾದಲ್ಲಿ ಈ ಗಾಯಕನು ಒಂದು ಗಂಟೆಗಿಂತಲೂ ಕಡಿಮೆ ಕಾಲ ವೇದಿಕೆಯ ಮೇಲಿದ್ದನು ಮತ್ತು ಅವನ ಮಾತುಗಳು ಅರ್ಥವಾಗದ ರೀತಿ ಇದ್ದವು. ಬೇಟನ್ ರೌಜ್ ನಲ್ಲಿ ಪ್ರೀಸ್ಲಿ ಬರಲೇ ಇಲ್ಲ; ತನ್ನ ಹೊಟೆಲ್ ನ ಹಾಸಿಗೆಯಿಂದಲೇ ಅವನಿಗೆ ಏಳಲಾಗಲಿಲ್ಲ, ಮತ್ತು ಮಿಕ್ಕ ಪ್ರವಾಸ ಕಾರ್ಯಕ್ರಮಗಳನ್ನು ರದ್ದು ಪಡಿಸಲಾಯಿತು. ಆರೋಗ್ಯ ಬಲು ಬೇಗ ಹಾಳಾಗುತ್ತಿದ್ದರೂ ಅವನು ಸುಮಾರು ಎಲ್ಲಾ ಪ್ರವಾಸದ ಕಾರ್ಯಕ್ರಮಗಳನ್ನೂ ನಡೆಸಿಕೊಡಲು ಯತ್ನಿಸುತ್ತಿದ್ದನು. ದಕ್ಷಿಣ ಡಕೋಟಾದ ರಾಪಿಡ್ ಸಿಟಿಯಲ್ಲಿ "ಅವನು ವೇದಿಕೆಯ ಮೇಲೆ ಎಷ್ಟು ಆತಂಕಿತನಾಗಿದ್ದನೆಂದರೆ ಮಾತುಗಳು ಹೊರಡುವುದೇ ಕಷ್ಟವಾಗಿತ್ತು", ಪ್ರೀಸ್ಲಿಯ ಇತಿಹಾಸಜ್ಞ ಸ್ಯಾಮುಯಲ್ ರಾಯ್ ಹೇಳಿದಂತೆ ಪ್ರೀಸ್ಲಿಯು "ಯಾವುದೇ ಪ್ರಮುಖ ವಲನೆಗಳನ್ನು ಮಾಡಲು ಅಸಮರ್ಥನಾಗಿದ್ದನು". ಗುರಾಲ್ನಿಕ್ಕನು ಅವನ ಅಭಿಮಾನಿಗಳು " ಅವರ ಆಶಾಭಂಗವಾದುದನ್ನು ಕೂಗಿ ಹೇಳುತ್ತಿದ್ದರು, ಆದರೆ ಅವೆಲ್ಲಾ ಎಲ್ವಿಸ್ ನನ್ನು ಮುಟ್ಟದೆಯೇ ಹೋಗಿಬಿಡುವಂತಿತ್ತು. ಅವನ ಪ್ರಪಂಚ ಈಗ ಬಹುತೇಕ ತನ್ನ ಕೊಠಡಿಗೆ ಮಾತ್ರ ಸೀಮಿತವಾಗಿದ್ದು, ಅಲ್ಲಿ ಅವನು ಆಧ್ಯಾತ್ಮದ ಪುಸ್ತಕಗಳನ್ನು ಓದುವುದರಲ್ಲಿ ನಿರತನಾಗಿರುತ್ತಿದ್ದನು" ಎನ್ನುತ್ತಾರೆ. ಪ್ರೀಸ್ಲಿಯ ಸೋದರಸಂಬಂಧಿಯಾದ ಬಿಲ್ಲಿ ಸ್ಮಿತ್ ಪ್ರೀಸ್ಲಿಯು ತನ್ನ ಕೊಠಡಿಯಲ್ಲಿ ಕುಳಿತು ಗಂಟೆಗಟ್ಟಲೆ ಮಾತುಕತೆಯಾಡುತ್ತಿದ್ದುದನ್ನೂ, ಆ ಸಂದರ್ಭಗಳಲ್ಲಿ ಕೆಲವೊಮ್ಮೆ ಮಾಂಟಿ ಪೈಥಾನ್ ನ ಚಿತ್ರಣಗಳನ್ನೂ, ತನ್ನ ಜೀವನದ ಕೆಲವು ಘಟನೆಗಳನ್ನೂ ನೆನೆಸಿಕೊಳ್ಳುತ್ತಿದ್ದುದನ್ನೂ ನೆನೆಸಿಕೊಳ್ಳುತ್ತಾ, ಆದರೆ ಹಲವಾರು ಬಾರಿ ಮನೋವಿಕಲ್ಪಿತ ಭ್ರಾಂತಿಗೊಳಗಾಗಿರುತ್ತಿದ್ದು ಹೊವಾರ್ಡ್ ಹ್ಯೂಸ್ ನಂತೆ ಆಡುತ್ತಿದ್ದನು ಎನ್ನುತ್ತಾರೆ ಸ್ಮಿತ್. ಪ್ರೀಸ್ಲಿಯ ಜೀವಿತದಲ್ಲಿ ಬಿಡುಗಡೆಯಾದ ಕಡೆಯ ಮುದ್ರಿಕೆ "ವೇ ಡೌನ್" ಜನವರಿ ಆರರಂದು ಬಿಡುಗಡೆಯಾಯಿತು. ಇಂಡಿಯಾನಾಪೋಲೀಸ್ ನ ಮಾರ್ಕೆಟ್ ಸ್ಕ್ವೇರ್ ಅರೀನಾ ದಲ್ಲಿ ಜೂನ್ 26ರಂದು ಅವನ ಕಡೆಯ ಕಚೇರಿ ನಡೆಯಿತು. thumb|230px|alt=A long, ground-level gravestone reads "Elvis Aaron Presley", followed by the singer's dates, the names of his parents and daughter, and several paragraphs of smaller text. It is surrounded by flowers, a small American flag, and other offerings. Similar grave markers are visible on either side. In the background is a small round pool, with a low decorative metal fence and several fountains.|ಗ್ರೇಸ್ ಲ್ಯಾಂಡ್ ನಲ್ಲಿ ಪ್ರೀಸ್ಲಿಯ ಅಂತಿಮ ವಿಶ್ರಾಂತಿಯ ತಾಣ.
ಹೋದ ವರ್ಷ ವಜಾ ಮಾಡಲ್ಪಟ್ಟ ಮೂರು ಅಂಗರಕ್ಷಕರಿಂದ ಬರೆಯಲ್ಪಟ್ಟ ಪುಸ್ತಕ ಎಲ್ವಿಸ್: ವಾಟ್ ಹ್ಯಾಪನ್ಡ್? ಆಗಸ್ಟ್ ಒಂದರಂದು ಪ್ರಕಟಿತವಾಯಿತು. ಪ್ರೀಸ್ಲಿಯು ಮಾದಕವಸ್ತುಗಳಿಗೆ ದಾಸನಾದ ವರ್ಷಗಳ ವಿವರಗಳು ಮೊದಲ ಬಾರಿಗೆ ಬಹಿರಂಗವಾದವು. ಪ್ರೀಸ್ಲಿಯ ಮಲಸಹೋದರ ಡೇವಿಡ್ ಸ್ಟ್ಯಾನ್ಲಿಯು "ಅವನು ಇದರಿಂದ ಬಹಳ ಕ್ಷೋಭೆಗೊಳಗಾದನು. ಅವನ ಆಪ್ತ ಸ್ನೇಹಿತರೇ ಅವನ ಜೀವನ ಹಾಳಾಗುವಂತಹ ಗಂಭೀರ ವಿಷಯಗಳನ್ನು ಬರೆದು ಪ್ರಕಟಿಸಿದ್ದರು. ಅವನ ದ್ರೋಹಕ್ಕೊಳಗಾಗಿದ್ದನು. ಆದರೆ ಅವರು ಬರೆದದ್ದು ಸತ್ಯಾಂಶವಾಗಿತ್ತು" ಎನ್ನುತ್ತಾರೆ. ಈ ಹೊತ್ತಿಗೆ ಅವನು ಹಲವಾರು ಖಾಯಿಲೆಗಳಿಗೆ ತುತ್ತಾಗಿದ್ದನು -ಗ್ಲಾಕೋಮಾ, ಅತಿಯಾದ ರಕ್ತದೊತ್ತಡ, ಯಕೃತ್ತಿನ ಜಖಂ, ಕೊಲಾನ್ ನಲ್ಲಿ ಊತ - ಎಲ್ಲವೂ ಸೇವಿಸಿದ ಡ್ರಗ್ ಗಳ ಪರಿಣಾಮವಾಗಿ ಆದದ್ದೋ ಅಥವಾ ಉಲ್ಬಣಿಸಿದ್ದೋ ಆಗಿದ್ದವು. 1990ರಲ್ಲಿ ಪ್ರೀಸ್ಲಿಯ ಎಕ್ಸ್-ರೇಗಳನ್ನು ಮರುಪರಿಶೀಲಿಸಿದ ಡಾ.ನಿಕೋಪೌಲಸ್ ಪ್ರೀಸ್ಲಿಯು ಬಹುಶಃ ನರದೌರ್ಬಲ್ಯವುಂಟುಮಾಡುವ ಆರ್ಥ್ರೈಟಿಸ್ ನಿಂದಲೂ ಬಳಲುತ್ತಿದ್ದು, ತತ್ಕಾರಣ ನೋವುನಿವಾರಕ ಔಷಧಗಳ ಮೇಲೆ ಹೆಚ್ಚಾಗಿ ಅವಲಂಬಿತರಾದರು ಎನ್ನುತ್ತಾರೆ. ಪ್ರೀಸ್ಲಿ ಈಗ ಹೊಸ ಗೆಳತಿ ಜಿಂಜರ್ ಆಲ್ಡೆನ್ ಳೊಡನೆ ವಾಸಿಸುತ್ತಿದ್ದನು. ಅವನು ಅವಳನ್ನು ಮದುವೆಯಾಗುವೆನೆಂದು ಹೇಳಿ ಒಂದು ಉಂಗುರವನ್ನೂ ನೀಡಿದ್ದರೂ, ಸ್ಟ್ಯಾನ್ಲಿಯು ಅವಳು ಅವನನ್ನು ತೊರೆದುಹೋಗದಂತೆ ಮಾಡಲಷ್ಟೇ ಪ್ರೀಸ್ಲಿ ಹಾಗೆ ಮಾಡಿದನೆಂದೂ, ಅವಳನ್ನು ಮದುವೆಯಾಗುವ ಬಯಕೆ ಅವನಿಗೆ ಇರಲಿಲ್ಲವೆಂದೂ ಅಭಿಪ್ರಾಯ ಪಡುತ್ತಾರೆ.
ಆಗಸ್ಟ್ 16, 1977ರ ಸಂಜೆ ಪ್ರೀಸ್ಲಿಯು ಮೆಂಫಿಸ್ ನಿಂದ ವಿಮಾನ ಹತ್ತಿ ಮತ್ತೊಂದು ಪ್ರವಾಸಕ್ಕೆ ಹೊರಡಬೇಕಿತ್ತು. ಆ ಮಧ್ಯಾಹ್ನ ಅವನು ನಿಶ್ಚೇಷ್ಟಿತನಾಗಿ ಬಚ್ಚಲುಮನೆಯ ನೆಲದ ಮೇಲೆ ಬಿದ್ದಿದ್ದುದನ್ನು ಆಲ್ಡೆನ್ ಕಂಡಳು. ಅವನನ್ನು ಉಸಿರಾಡುವಂತೆ ಮಾಡಿದ ಯತ್ನಗಳು ಫಲಕಾರಿಯಾಗಲಿಲ್ಲ. ಅವನ ಸಾವನ್ನು ಅಧಿಕೃತವಾಗಿ ಬ್ಯಾಪ್ಟಿಸ್ಟ್ ಮೆಮೋರಿಯಲ್ ಆಸ್ಪತ್ರೆಯಲ್ಲಿ 3:30ಕ್ಕೆ ಘೋಷಿಸಲಾಯಿತು
ಅಮೆರಿಕದ ಅಧ್ಯಕ್ಷ ಜಿಮ್ಮಿ ಕಾರ್ಟರ್ ಪತ್ರಿಕಾ ಹೇಳಿಕೆ ನೀಡುತ್ತಾ "ಅವನು ಅಮೆರಿಕದ ಪಾಪ್ ಸಂಸ್ಕೃತಿಯ ದಿಕ್ಕನ್ನೇ ಸಂಪೂರ್ಣವಾಗಿ ಬದಲಾಯಿಸಿದನು" ಎಂದರು. ತೆರೆಡಿಟ್ಟ ಶವಪೆಟ್ಟಿಗೆಯನ್ನು ಕಾಣಲು ಗ್ರೇಸ್ ಲ್ಯಾಂಡ್ ನ ಹೊರಗೆ ಸಾವಿರಾರು ಜನರು ಸೇರಿದರು. ಪ್ರೀಸ್ಲಿಯ ಸೋದರಸಮಬಂಧಿಗಳಲ್ಲೊಬ್ಬನಾದ ಬಿಲ್ಲಯ ಮ್ಯಾನ್ ಶವದ ಚಿತ್ರವನ್ನು ತೆಗೆಯಲು ಗುಪ್ತವಾಗಿ $18,೦೦೦ ಪಡೆದನು.ಆ ಚಿತ್ರವು ನ್ಯಾಷನಲ್ ಎನ್ ಕ್ವೈರರ್  'ನ ಮೂಖಪುಟವನ್ನು ಅಲಂಕರಿಸಿ ಹಿಂದೆಂದೂ ಆಗದಷ್ಟು ಪ್ರತಿಗಳು ಮಾರಾಟವಾದವು. ಆಲ್ಡನ್ ಎನ್ ಕ್ವೈರರ್  ಗೆ ತನ್ನ ಕಥೆ ನೀಡಲು $105,000 ಗಳ ಮೊತ್ತ ಪಡೆಯಲು ಒಪ್ಪಿದರೂ, ನಂತರ ಅದಕ್ಕೇ ಮಾತ್ರವಲ್ಲದೆ ಬೇರೆಡೆಗೂ ನೀಡಿದುದರಿಂದ ಒಪ್ಪಿದುದಕ್ಕಿಂತಲೂ ಕಡಿಮೆ ಮೊತ್ತವನ್ನು ಪಡೆದಳು. ತನ್ನ ಉಯಿಲಿನಲ್ಲಿ ಪ್ರೀಸ್ಲಿ ಅವಳಿಗೆ ಏನನ್ನೂ ನೀಡಲಿಲ್ಲ.
ಆಗಸ್ಟ್ 18ರ ಗುರುವಾರದಂದು ಗ್ರೇಸ್ ಲ್ಯಾಂಡ್ ನಲ್ಲಿ ಪ್ರೀಸ್ಲಿಯ ಶವಸಂಸ್ಕಾರವು ನಡೆಯಿತು. ಗೇಟ್ ನ ಹೊರಗೆ ಕಾರೊಂದು ಅಭಿಮಾನಿಗಳ ಸ್ತೋಮದೊಳಕ್ಕೇ ನುಗ್ಗಿ ಬಂದುದರಿಂದ ಇಬ್ಬರು ಮಹಿಳೆಯರು ಸತ್ತರು ಮತ್ತು ಮೂರನೆಯವಳು ತೀವ್ರವಾಗಿ ಗಾಯಗೊಂಡಳು. ಫಾರೆಸ್ಟ್ ಹಿಲ್ ಸ್ಮಶಾನದ ಹಾದಿಯಲ್ಲಿ ಸುಮಾರು 80,000 ಜನರು ಸಾಲುಗಟ್ಟಿ ನಿಂತು ಅಂತಿಮ ವಿದಾಯ ಸಲ್ಲಿಸಿದರು; ಪ್ರೀಸ್ಲಿಯನ್ನು ತನ್ನ ಅಮ್ಮನ ಸಮಾಢಿಯ ಪಕ್ಕದಲ್ಲೇ ಹೂಳಲಾಯಿತು. ಕೆಲವೇ ದಿನಗಳಲ್ಲಿ "ವೇ ಡೌನ್" ದೇಶದ ಮತ್ತು UK ಯ ಪಟ್ಟಿಯಲ್ಲಿ ಮೊದಲನೆಯ ಸ್ಥಾನಕ್ಕೇರಿತು. ಪ್ರೀಸ್ಲಿಯ ದೇಹವನ್ನು ಕದಿಯುವ ಯತ್ನವು ಆಗಸ್ಟ್ ನ ಕೊನೆಯಲ್ಲಿ ನಡೆಯಿತು. ವಲಯ ಪರಿಮಿತಿಯ ವಿಚಾರಗಳನ್ನು ಪರಿಶೀಲಿಸಿದ ನಂತರ ಪ್ರೀಸ್ಲಿ ಮತ್ತು ಅವನ ತಾಯಿಯ ಅವಶೇಷಗಳನ್ನು ಮತ್ತೆ ಗ್ರೇಸ್ ಲ್ಯಾಂಡ್ ನ ಮೆಡಿಟೇಷನ್ ಗಾರ್ಡನ್ ನಲ್ಲಿ ಅಕ್ಟೋಬರ್ 2ರಂದು ಹೂಳಲಾಯಿತು.
1977ರಿಂದ
1977ರಿಂದ 1981ರ ಕಾಲಘಟ್ಟದಲ್ಲಿ ಪ್ರೀಸ್ಲಿಯ ಹಾಡಿದ್ದ, ಮರಣದ ನಂತರ ಬಿಡುಗಡೆಯಾದ, ಆರು ಸಿಂಗಲ್ ರೆಕಾರ್ಡ್ ಗಳು ದೇಶದ ಟಾಪ್ ಟೆನ್ ಹಿಟ್ಸ್ ಪಟ್ಟಿಯಲ್ಲಿ ಮೆರೆದವು. 1982ರಲ್ಲಿ ಗ್ರೇಸ್ ಲ್ಯಾಂಡ್ ಸಾರ್ವಜನಿಕರಿಗೆ ತನ್ನ ಗೇಟ್ ಗಳನ್ನು ತೆರೆಯಿತು. ಪ್ರತಿ ವರ್ಷ ಅರ್ಧ ಮಿಲಿಯನ್ ಗೂ ಹೆಚ್ಚು ಜನರನ್ನು ಆಕರ್ಷಿಸುವ ಈ ಸಮಾಧಿಯು ವೈಟ್ ಹೌ್ಸ್ ನ ನಂತರ ಅಮೆರಿಕದಲ್ಲಿ ಅತಿ ಹೆಚ್ಚು ಜನರನ್ನು ಸೆಳೆಯುವ ಸ್ಥಳವಾಗಿದೆ. ಈ ಸಮಾಧಿಯನ್ನು ರಾಷ್ಟ್ರೀಯ ಐತಿಹಾಸಿಕ ತಾಣ (ನ್ಯಾಷನಲ್ ಹಿಸ್ಟಾರಿಕ್ ಲ್ಯಾಂಡ್ ಮಾರ್ಕ್) ಎಂದು 2006ರಲ್ಲಿ ಘೋಷಿಸಲಾಯಿತು.
ಪ್ರೀಸ್ಲಿಯನ್ನು ನಾಲ್ಕು ಖ್ಯಾತಿಯ ತಾಣ (ಹಾಲ್ಸ್ ಆಫ್ ಫೇಮ್)ಗಳಿಗೆ ಸೇರಿಸಿಕೊಳ್ಳಲಾಗಿದೆ: ರಾಕ್ ಎಂಡ್ ರೋಲ್ ಹಾಲ್ ಆಫ್ ಫೇಮ್ (1986), ಕಂಟ್ರಿ ಮ್ಯೂಸಿಕ್ ಹಾಲ್ ಆಫ್ ಫೇಮ್ (1998), ಗಾಸ್ಪೆಲ್ ಮ್ಯೂಸಿಕ್ ಹಾಲ್ ಆಫ್ ಫೇಮ್ (2001) ಮತ್ತು ರಾಕಬಿಲಿ ಹಾಲ್ ಆಫ್ ಫೇಮ್ (2007). 1984ರಲ್ಲಿ ಪ್ರೀಸ್ಲಿಗೆ W.C. ಹ್ಯಾಂಡಿ ಅವಾರ್ಡ್ ಅನ್ನು ಬ್ಲೂಸ್ ಫೌಂಡೇಷನ್ ನವರು ನೀಡಿದರೆ ಅಕಾಡೆಮಿ ಆಫ್ ಕಂಟ್ರಿ ಮ್ಯೂಸಿಕ್ ನವರು ಮೊದಲ ಗೋಲ್ಡನ್ ಹ್ಯಾಟ್ ಅವಾರ್ಡನ್ನು ನೀಡಿದರು. 1987ರಲ್ಲಿ ಅಮೆರಿಕನ್ ಮ್ಯೂಸಿಕ್ ಅವಾರ್ಡ್ ಪ್ರೀಸ್ಲಿಗೆ ಅವಾರ್ಡ್ ಆಫ್ ಮೆರಿಟ್ ನೀಡಿತು.
ಪ್ರೀಸ್ಲಿಯ ಜಂಕೀ XL ರಿಮಿಕ್ಸ್ ಆದ "ಎ ಲಿಟಲ್ ಲೆಸ್ ಕಾನ್ವರ್ಸೇಷನ್" ("ಎಲ್ವಿಸ್ vs JXL ಎಂದೇ ಕರೆಯಲ್ಪಡುವ) ಹಾಡನ್ನು }Nike ಜಾಹಿರಾತಿಗಾಗಿ 2002ರ FIFA ವರ್ಲ್ಡ್ ಕಪ್ ನಲ್ಲಿ ಉಪಯೋಗಿಸಲಾಯಿತು. ಅದು 20ಕ್ಕೂ ಹೆಚ್ಚು ದೇಶಗಳಲ್ಲಿ ಅಪಾರ ಜನಪ್ರಿಯತೆ ಗಳಿಸಿ ಪ್ರೀಸ್ಲಿಯ ನಂಬರ್ ಒನ್ ಹಿಟ್ಸ್ ನ ಸಂಪುಟವಾದ ELV1S  ನಲ್ಲಿ ಸೇರಿಸಲ್ಪಟ್ಟು ಅದೂ ಸಹ ಅಂತರರಾಷ್ಟ್ರೀಯ ಮಟ್ಟದಲ್ಲಿ ಪ್ರಖ್ಯಾತವಾಯಿತು. 1969ರಲ್ಲಿ ರೆಕಾರ್ಡ್ ಮಾಡಿದ್ದ ಪ್ರೀಸ್ಲಿಯ ಹಾಡುಗಳನ್ನು 2003ರಲ್ಲಿ "ರಬ್ಬರ್ ನೆಕಿಂಗ್" ಎಂಬ ರೀಮಿಕ್ಸ್ ಮೂಲಕ ಹೊರತಂದು, ಅದು U.S. ಪಟ್ಟಿಯಲ್ಲಿ ಶಿಖರವೇರಿತು. "ದಟ್ಸ್ ಆಲ್ ರೈಟ್" ಬಿಡುಗಡೆಯಾದ 50ನೆಯ ವಾರ್ಷಿಕೋತ್ಸವದಂದು ಮರುಬಿಡುಗಡೆಯಾದ ಆ ರೆಕಾರ್ಡ್ ಸಹ 1970ರಲ್ಲಿ ಅತಿ ಜನಪ್ರಿಯವಾಯಿತು. ಎರಡನೆಯದಂತೂ ಗ್ರೇಟ್ ಬ್ರಿಟನ್ ನಲ್ಲಿ ಅಗಾಧವಾದ ಹಿಟ್ ಆಗಿ ಪಾಪ್ ಪಟ್ಟಿಯ ಮೂರನೆಯ ಸ್ಥಾನವನ್ನು ಅಲಂಕರಿಸಿತು.
2005ರಲ್ಲಿ ಮತ್ತೂ ಮೂರು ಹಳೆಯ ರೆಲಾರ್ಡ್ ಗಳಾದ "ಜೈಲ್ ಹೌಸ್ ರಾಕ್", "ಒನ್ ನೈಟ್"/"ಐ ಗಾಟ್ ಸ್ಟಂಗ್" ಮತ್ತು "ಇಟ್ಸ್ ನೌ ಆರ್ ನೆವರ್" ಹಾಡುಗಳು ಮರುಬಿಡುಗಡೆಯಾಗಿ ಗ್ರೇಟ್ ಬಿರ್ಟನ್ ನಲ್ಲಿ ಅಗ್ರಸ್ಥಾನ ಪಡೆದವು. ಒಟ್ಟು ಪ್ರೀಸ್ಲಿಯ 17 ಹಾಡುಗಳು ಆ ವರ್ಷ ಮರುಬಿಡುಗಡೆಯಾದವು ಮತ್ತು ಎಲ್ಲವೂ ಟಾಪ್ ಫೈವ್ ನಲ್ಲಿ ದಾಖಲಾದವು. Forbes ಸತತವಾಗಿ 5ನೆಯ ತರ್ಷವೂ ಗತಿಸಿದ ತಾರೆಯರ ಪೈಕಿ ಅತಿ ಹೆಚ್ಚು ಗಳಿಸಿದ ಖ್ಯಾತಿ ಪ್ರೀಸ್ಲಿಯದೇ ಎಂದಿತು - ಸಂದ ಆದಾಯ $45 ಮಿಲಿಯನ್. 2009ರಲ್ಲಿ ಅವನು ನಾಲ್ಕನೆಯ ಕ್ರಮಾಂಕದಲ್ಲಿದ್ದನು.
2007ರ ವರೆಗೆ ಬಿಲ್ ಬೋರ್ಡ್ ' ನ ಉತ್ತಮ 40 ರಲ್ಲಿ 104 ಹಾಡುಗಳನ್ನೂ, ಉತ್ತಮ 100 ರಲ್ಲಿ 151 ಹಾಡುಗಳನ್ನೂ ದಾಖಲಿಸಿ ಅತಿ ಹೆಚ್ಚು ದಾಖಲೆ ಮಾಡಿದ ಕೀರ್ತಿಗೆ ಭಾಜನನಾದನು. ಬ್ರಿಟನ್ನಿನ ಅತಿ ಹೆಚ್ಚು ನಂಬರ್ ಒನ್ ಹಿಟ್ಸ್ (21) ಮತ್ತು ಅತಿ ಹೆಚ್ಚು ಟಾಪ್ ಟೆನ್ ಹಿಟ್ಸ್ (76) ನೀಡಿದ ದಾಖಲೆಯೂ ಪ್ರೀಸ್ಲಿಯದೇ ಆಗಿದೆ.
ಪ್ರಭಾವಗಳು
ಪ್ರೀಸ್ಲಿಯ ಮೇಲೆ ಮೊಟ್ಟಮೊದಲು ಪ್ರಭಾವ ಬೀರಿದುದು ಗಾಸ್ಪೆಲ್ ಗಳು. "ಟ್ಯೂಪೆಲ್ಲೋದಲ್ಲಿ ಅಸೆಂಬ್ಲಿ ಆಫ್ ದಿ ಗಾಡ್ ಚರ್ಚ್ ನಲ್ಲಿ ನಾವು ಹೋಗುತ್ತಿದ್ದಾಗ, ಎರಡು ವರ್ಷದ ಪ್ರೀಸ್ಲಿಯು ನನ್ನ ತೊಡೆಯಿಂದಿಳಿದು ಹೋಗಿ ಏಯ್ಲ್ ನಲ್ಲಿ ಓಡುತ್ತಾ ಸಾಗಿ ವೇದಿಕೆ ಏರಿಬಿಡುತ್ತಿದ್ದನು. ಅಲ್ಲಿ ಪ್ರಾರ್ಥನೆಗಳನ್ನು ಹಾಡುವವರನ್ನು ನೋಡುತ್ತಾ ನಿಂತು, ಅವರೊಡನೆ ತಾನೂ ಹಾಡಲು ಯತ್ನಿಸುತ್ತಿದ್ದನು" ಎಂದು ನೆನೆಸಿಕೊಳ್ಳುತ್ತಿದ್ದರು ಅವನ ತಾಯಿ. ನಂತರ ಗಾಸ್ಪೆಲ್ ತ್ರಿವಳಿಗಳಾಗಿ ಇಡೀ ಕುಟುಂಬ ಹಾಡುತ್ತಿತ್ತು. ಮೆಂಫಿಸ್ ನಲ್ಲಿ ಪ್ರೀಸ್ಲಿಯು ರಾತ್ರಿಯಿಡೀ ನಡೆಯುವ ಗಾಸ್ಪೆಲ್ ಗಾಯನ ಕೇಳಲು ಅಲ್ಲಿನ ಎಲ್ಲಿಸ್ ಸಭಾಂಗಣಕ್ಕೆ ಹೋಗುತ್ತಿದ್ದು, ಅಲ್ಲಿ ಬರುತ್ತಿದ್ದ ಸ್ಟೇಟ್ಸ್ ಮೆನ್ ಕ್ವಾರ್ಟೆಟ್ ಎಂಬ ಗುಂಪಿನ ಗಾಯನ ಶೈಲಿಯಿಂದ ಪ್ರಭಾವಿತನಾಗಿ, ಗುರಾಲ್ನಿಕ್ ಸೂಚಿಸುವಂತೆ, ಪ್ರೀಸ್ಲಿಯ ಮುಂದಿನ ವೇದಿಕಾ ಪ್ರದರ್ಶನಗಳಿಗೆ ಈ ಪ್ರಭಾವವು ಬೀಜವಾಗಿ ಪರಿಣಮಿಸಿತು. "The Statesmen were an electric combination ... featuring some of the most thrillingly emotive singing and daringly unconventional showmanship in the entertainment world ... dressed in suits that might have come out of the window of Lansky's. ... Bass singer Jim Wetherington, known universally as the Big Chief, maintained a steady bottom, ceaselessly jiggling first his left leg, then his right, with the material of the pants leg ballooning out and shimmering. 'He went about as far as you could go in gospel music,' said Jake Hess. 'The women would jump up, just like they do for the pop shows.' Preachers frequently objected to the lewd movements ... but audiences reacted with screams and swoons." ಹದಿಹರಯ ತಲುಪಿದ ಪ್ರೀಸ್ಲಿಯ ಸಂಗೀತಾಸಕ್ತಿಯು ಬಹಳ ವಿಸ್ತಾರವಾದಉದಾಗಿದ್ದು ಆಫ್ರಿಕನ್ ಅಮೆರಿಕನ್ ಗೀತೆಗಳ ನುಡಿಗಟ್ಟುಗಳ ಯಾವುದೇ ಸಾಂಪ್ರದಾಯಿಕ ತರಬೇತಿ ಇಲ್ಲದಿದ್ದರೂ, ಅವನ ಧಾರಣಶಕ್ತಿ ಅಮೋಘವಾಗಿದ್ದು, ಸಂಗೀತಜ್ಞಾನವು ವೃದ್ಧಿಸಿದ್ದು, 1954ರಲ್ಲಿ ತನ್ನ 19ನೆಯ ವಯಸ್ಸಿನಲ್ಲೇ ವೃತ್ತಿಪರ ರೆಕಾರ್ಡಿಂಗ್ ಗಳಲ್ಲಿ ತೊಡಗಲು ಅನುಕೂಲವಾಯಿತು. ಎರಡು ವರ್ಷಗಳ ನತರ ಜೆರ್ರಿ ಲೀಬರ್ ಮತ್ತು ಮೂಕ್ ಸ್ಟಾಲರ್ ಬ್ಲೂಸ್ ನ ಬಗ್ಗೆ ಅವನಿಗಿದ್ದ ಅಪಾರ ತಿಳುವಳಿಕೆಯನ್ನು ಕಂಡು ಬೆರಗಾದರು. ಮರುವರ್ಷ ಒಂದು ಪತ್ರಿಕಾ ಗೋಷ್ಠಿಯಲ್ಲಿ ಅವನು ಹೆಮ್ಮೆಯಿಂದ "ನನಗೆ ಇಂದಿನವರೆಗೆ ಬರೆಯಲ್ಪಟ್ಟಿರುವ ಪ್ರತಿ ಧಾರ್ಮಿಕ ಗೀತೆಯೂ ತಿಳಿದಿದೆ" ಎಂದನು.
ಪ್ರಕಾರಗಳು
ಸಂಗೀತ ವಿದ್ನಾನ್ ಪಾಲ್ ಫ್ರೀಡ್ ಲ್ಯಾಂಡರ್ ರಾಕಬಿಲಿ ಶೈಲಿಯ ಅಂಶಗಳನ್ನು ವಿವರಿಸುತ್ತಾ. ಅದರ ಗುಣವಿಶೇಷಗಳು " ಮುಖ್ಯವಾಗಿ ... ಎಲ್ವಿಸ್ ಪ್ರೀಸ್ಲಿಯಿಂದ ರಚಿತವಾದವು" ಎನ್ನುತ್ತಾರೆ. ಗಾಯಕ ಮತ್ತು ಅವನ ತಂಡದವರು ಸನ್ ರೆಕಾರ್ಡ್ಸ್ ನಲ್ಲಿ "ಹಸಿಹಿಸಿಯಾದ, ಭಾವಭರಿತ ಮತ್ತು ಅಸ್ಪಷ್ಟ ುಚ್ಚಾರಣೆಯ ರೀತಿಯನ್ನಳವಡಿಸಿ ಬ್ಲೂಸ್ ನ ಲಯಬದ್ಧ ಸಂಗೀತದತ್ತ ಹೆಚ್ಚು ಒತ್ತು ನೀಡಿ, ತಂತಿವಾದ್ಯ ಮತ್ತು ಗೂಡುಗಳಿದ್ದ ತಂತಿಯುಳ್ಳ ಜನಪದರ ರಿದಂ ಗಿಟಾರ್ ಬಳಸುತ್ತಿದ್ದರು ಎಂದರು. "ದಟ್ಸ್ ಆಲ್ ರೈಟ್"ನಲ್ಲಿ ಮೂರ್ ರ ಒಂಟಿ ಗಿಟಟಾರ್ ವಾದನವು ತಂಡದ ಮೊದಲ ರೆಕಾರ್ಡ್ ಆಗಿದ್ದು ಅದು ಮೆರೀ ಟ್ರಾವಿಸ್ ಶೈಲಿಯ ಕಂಟ್ರಿ ಬೆರಳಿನಿಂದ- ಎತ್ತಿ ಮೀಟುವಿಕೆ, ಅಕೌಸ್ಟಿಕ್ ಬೂಗೀಯಿಂದ ಬಾಗು-ನಿಲುವು-ಜಾರುವಿಕೆ ಮತ್ತು ಬ್ಲೂಸ್ ಆಧಾರಿತ ವಕ್ರ-ಸ್ವರಗಳು, ಏಕತಂತಿ ಮೀಟುವಿಕೆಗಳು ಈ ಮಿಶ್ರ ಸಂಗೀತದಲ್ಲಿ ಮಿಳಿತವಾಗಿದ್ದವು.
RCA ಯಲ್ಲಿ ಪ್ರೀಸ್ಲಿಯ ರಾಕ್ ಎಂಡ್ ರೋಲ್ ನ ಸದ್ದು ಹೆಚ್ಚು ಸ್ಪಷ್ಟವಾಗಿ,ರಾಕಬಿಲಿಯಗಿಂತ ಭಿನ್ನವಾಗಿ, ಕಂಠಗಳಿಂದ ಸಮೂಹಗಾಯನ ಹೊಮ್ಮಿ,ಹೆಚ್ಚು ಗಂಭೀರದನಿ ಹೊರಡಿಸುವ ಎಲೆಕ್ಟ್ರಿಕ್ ಗಿಟಾರ್ ಗಳು, ಮತ್ತು ದೃಢವಾದ ಮತ್ತು ಹೆಚ್ಚು ತೀವ್ರವಾದ ನಡತೆ ಕಂಡುಬಂದವು. ಪ್ರೀಸ್ಲಿಯು ಬೇರೆಡೆಗಳಿಂದ ಹಾಡುಗಳನ್ನು ತೆಗೆದುಕೊಂಡು ರಾಕಬಿಲಿ/ರಾಕ್ ಎಂಡ್ ರೋಲ್ ಗೆ ಅದನ್ನು ಅಳವಡಿಸಿಕೊಳ್ಳುವುದು ತಿಳಿದದ್ದೇ. ಅವನು ತನ್ನ ಉದ್ಯಮಕ್ಕಿಳಿದಾಗಿನಿಂದಲೂ ಇತರ ವಿಧದ ಹಾಡುಗಳನ್ನೂ ರೆಕಾರ್ಡ್ ಮಾಡುತ್ತಿದ್ದು, ಸನ್ ನ ಪಾಪ್ ಮಟ್ಟದ ಬ್ಲೂ ಮೂನ್ ಅನ್ನು ಜನಪದದ ಬಲ್ಲಾಡ್ ಆದ "ಹೌ ಈಸ್ ದ ವರ್ಲ್ಡ್ ಟ್ರೀಟಿಂಗ್ ಯೂ"ವಾಗಿ ಪರಿವರ್ತಿಸಿದನು. ತನ್ನ ಎರಡನೆಯ LP ಯಲ್ಲಿ "ಸಾಂತಾ ಕ್ಲಾಸ್ ಈಸ್ ಬ್ಯಾಕ್ ಇನ್ ಟೌನ್" ಅನ್ನು ಬ್ಲೂಸ್ ಗೆ ಪರಿವರ್ತಿಸಿದನು. ಬಿಡುಗಡೆಯಾಯಿತು. ನಾಲ್ಕು ಹಾಡುಗಳುಳ್ಳ ಪೀಸ್ ಇನ್ ದ ವ್ಯಾಲೀ  EP ಯು ಮಿಲಯನ್ ಮಾರಾಟವಾಗುವಂತಹುದೆಂದು ಹೇಳಲಾಗಿ, ಅದು ಅತಿ ಹೆಚ್ಚು ಬೇಡಿಕೆಯ ಗಾಸ್ಪೆಲ್ EP ಎಂದು ರೆಕಾರ್ಡಿಂಗ್ ಇತಿಹಾಸದಲ್ಲಿ ದಾಖಲಾಯಿತು. ತನ್ನ ಜೀವನದುದ್ದಕ್ಕೂ ಪ್ರೀಸ್ಲಿ ಆಗಾಗ್ಗೆ ಗಾಸ್ಪೆಲ್ ಗಳನ್ನು ರೆಕಾರ್ಡ್ ಮಾಡುತ್ತಿದ್ದನು.
1960ರಲ್ಲಿ ಸೇನೆಯ ಸೇವೆಯಿಂದ ಮರಳಿದ ನಂತರ ಪ್ರೀಸ್ಲಿಯು ರಾಕ್ ಎಂಡ್ ರೋಲ್ ಪ್ರದರ್ಶನ ನೀಡುತ್ತಿದ್ದರೂ ಅದರ ಶೈಲಿಯು ಸಾಕಷ್ಟು ಮೃದುವಾಗಿತ್ತು. ಸೇನಾನಂತರದ ಅವನ ಮೊದಲ ರೆಕಾರ್ಡ್ ಆದ, ನಂಬರ್ ಒನ್ ಹಿಟ್ ಆದ "ಸ್ಟಕ್ ಆನ್ ಯು" ಈ ಬದಲಾದ ಧೋರಣೆಗೆ ಸಾಕ್ಷಿ. RCA ಯ ಪ್ರಚಾರ ವಸ್ತಗಳು ಅದನ್ನು "ಮೃದುವಾದ ರಾಕ್ ಬೀಟ್" ಎಂದು ಕರೆದವು; ಡಿಸ್ಕೋಗ್ರಾಫರ್ ಎರ್ನಸ್ಟ್ ಜಾರ್ಗೆನ್ ಸನ್ ಅದನ್ನು "ಅಪ್ ಬೀಟ್ ಪಾಪ್" ಎಂದು ಕರೆದನು. "ಎಲ್ವಿಸ್ ಈಸ್ ಬ್ಯಾಕ್ " ನಲ್ಲಿ ಯಶಸ್ವಿಯಾದ ಆಧುನಿಕ-R&B ಧ್ವನಿಯನ್ನು ಆರು ವರ್ಷಗಳ ಕಾಲ ಕೈಬಿಟ್ಟಿದ್ದು, 1966 -67ರಲ್ಲಿ "ಡೌನ್ ದ ಆಲೀ" ಮತ್ತು "ಹೈ-ಹೀಲ್ ಸ್ನೀಕರ್ಸ್" ಗಳಲ್ಲಿ ಮತ್ತೆ ಅಳವಡಿಸಲಾಯತು. ಈ ಗಾಯಕನು 1960ರ ದಶಕದಲ್ಲಿ ಹೊರತಂದ ಬಹುಪಾಲು ಹಾಡುಗಳು ಪಾಪ್ ಸಂಗೀತ ಪ್ರಧಾನವಾಗಿದ್ದು, ಹಲವೊಮ್ಮೆ ಬಲ್ಲಾಡ್ ಗಳ ರೂಪದಲ್ಲಿರುತ್ತಿದ್ದು, 1960ರ ಮೊದಲ ಸ್ಥಾನ ಗಳಿಸಿದ "ಆರ್ ಯೂ ಲೋನ್ ಸಮ್ ಟು ನೈಟ್" ನಂತಹವಾಗಿದ್ದವು. ಆ ಹಾಡು ಭಾವಕ್ಕೆ ಹೆಚ್ಚು ಒತ್ತು ಕೊಟ್ಟಂತಹುದಾಗಿದ್ದು, ಸಾಮಾನ್ಯವಾಗಿ ಪ್ರೀಸ್ಲಿಯು ತನ್ನ ಚಲನಚಿತ್ರಗಳಿಗೆಂದು ಧ್ವನಿಮುದ್ರಿಸಿದವು ಮೋದಮಯವಾಗಿರುತ್ತಿದ್ದವು.
1968ರ ಮರಳಿಬಂದಾಗಿನ ವಿಶೇಷ ಕಾರ್ಯಕ್ರಮದಲ್ಲಿ ಪ್ರೀಸ್ಲಿಯು ಹಲವಾರು ಶಾಸ್ತ್ರೀಯ ಬಲ್ಲಾಡ್ ಗಳನ್ನು ಹಾಡಿದ್ದರೂ, ಪ್ರದರ್ಶನದ ದನಿಯು ಅಬ್ಬರದ ರಾಕ್ ಎಂಡ್ ರೋಲ್ ನದೇ ಆಗಿತ್ತು. ನಂತರದ ದಿನಗಳಲ್ಲಿ ಅವನು ಸೀದಾಸಾದಾ ರಾಕ್ ಎಂಡ್ ರೋಲ್ ಹಾಡುಗಳನ್ನು ರೆಕಾರ್ಡ್ ಮಾಡಲಿಲ್ಲ. "ಅವು ಸಿಗುವುದು ವಿರಳ" ಎಂಬುದು ಅವನಿತ್ತ ವಿವರಣೆಯಾಗಿತ್ತು. ಇದಕ್ಕೆ ಗಮನಾರ್ಹವಾಗಿ ಹೊರತಾದುದೆಂದರೆ "ಬರ್ನಿಂಗ್ ಲವ್", ಅವನ ಕೊನೆಯ ಪಾಪ್ ಚಾರ್ಟ್ ಅಲಂಕರಿಸಿದ ಹಾಡದು. ಅವನ 1950ರ ಹಾಡುಗಳಂತೆಯೇ ಪ್ರೀಸ್ಲಿಯ ಮುಂದಿನ ರೆಕಾರ್ಡಿಂಗ್ ಗಳು ಪಾಪ್ ಮತ್ತು ಕಂಟ್ರಿ ಹಾಡುಗಳನ್ನು ಮತ್ತೆ ದುಡಿಸಿಕೊಂಡು, ಅವುಗಳಿಗೆ ಬೇರೆಯ ರೂಪವನ್ನು ಕೊಟ್ಟಂತಹದ್ದಾಗಿದ್ದವು. ಅವನ ನ್ಯಾಸಮಯ ಹರಹು ಈಗ ಸಮಕಾಲೀನ ರಾಕ್ ದನಿ ಮತ್ತು ಸೋಲ್ ಮತ್ತು ಫಂಕ್ ಗಳನ್ನೂ ಒಳಗೊಂಡಿತು. ಎಲ್ವಿಸ್ ಆಫ್ ಮೆಂಫಿಸ್ ಹಾಗೂ "ಸಸ್ಪಿಷಿಯಸ್ ಮೈಂಡ್ಸ್", ಗಳು ಏಕಕಾಲದಲ್ಲಿ ಹೊರಬಂದಿದ್ದು, ಎರಡೂ ನೂತನವಾದ ರಾಕ್ ಎಂಡ್ ಸೋಲ್ ಮಿಶ್ರವನ್ನು ಹೊಂದಿದ್ದವು. 70ರ ದಶಕದ ಮಧ್ಯದಲ್ಲಿ ಅವನ ಹಲವಾರು ಸಿಂಗಲ್ ಹಾಡುಗಳು ಕಂಟ್ರಿ ರೇಡಿಯೋದಲ್ಲಿ ಪ್ರಸಾರವಾದವು. ನ್ಯಾಷ್ ವಿಲ್ಲೆಯ ದನಿ ರಾಕ್ ಮತ್ತು ರಿದಮಿಕ್ ಗುಣಪೂರಿತವಾದ ಆಫ್ರಿಕನ್ ಅಮೆರಿಕನ್ ಸಂಗೀತದತ್ತ ಆಗ ತಿರುಗಿತ್ತು.
ಹಾಡುಗಾರಿಕೆಯ ಶೈಲಿ ಮತ್ತು ವಿಸ್ತಾರ
ಸಂಗೀತ ವಿಮರ್ಶಕ ಹೆನ್ರಿ ಪ್ಲೆಸಂಟ್ಸ್ ನು "ಎಲ್ವಿಸ್ ಪ್ರೀಸ್ಲಿಯ ದನಿ ಬ್ಯಾರಿಟೋನ್ ಎಂದೂ, ಅಲ್ಲ, ಅದು ಟೆನರ್ ಎಂದೂ ಜನರು ಹೇಳುತ್ತಾರೆ. ಅವನ ದನಿವಿಸ್ತಾರ ಒಂದು ಅದ್ಭುತವಾದ ಕಂಪಾಸ್ ನಂತೆ. ಧ್ವನಿಯ ಏರಿಳಿತಗಳ ಅಪಾರ ವಿಸ್ತಾರವು ಅವನ ಕಂಠದ ಬಗ್ಗೆ ಹೀಗೆ ವಿಭಿನ್ನವಾದ ಅಭಿಪ್ರಾಯಗಳು ಮೂದಲು ಕಾರಣವಿರಬೇಕು" ಎಂದನು. ಪ್ರೀಸ್ಲಿಯದು ಏರು ಬ್ಯಾರಿಟೋನ್ ಎನ್ನುವ ಈತ ಅವನ ವಿಸ್ತಾರವು ಎರಡು ಆಕ್ಟೇವ್ ಮತ್ತು ಮೂರನೆಯ ಒಂದು ಭಾಗವೆಂದೂ, "ಕೆಳಸ್ತರದ ಬ್ಯಾರಿಟೋನ್ G ಯಿಂದ ಮೇಲುಸ್ತರದ ಟೆನರ್ B ವರೆಗೂ ವಿಸ್ತಾರವಿದ್ದು, ಕಳ್ಳಧ್ವನಿಯಲ್ಲಿ ಮೇಲಿನ D-flat ತಲುಪಬಹುದೆನ್ನುತ್ತಾರೆ. ಪ್ರೀಸ್ಲಿಯ ಉತ್ತಮ ಆಕ್ಟೇವ್ ಮಧ್ಯಮದಲ್ಲಿದ್ದು, D-flat ನಿಂದ D-flat ವರೆಗಿದ್ದು, ಒಂದು ಶೃತಿ ಮೇಲೆ ಅಥವಾ ಕೆಳಗೆ ಹಿಡಿಯಲು ಅನುಕೂಲಕರ." ಪ್ಲೆಸೆಂಟ್ ನ ಪ್ರಕಾರ ಅವನ ಕಂಠವು ಕೆಳಸ್ತರದಲ್ಲಿ "ಬದಲಾಗುವಂತಹುದೂ, ಅನಿರ್ದಿಷ್ಟವಾದುದೂ" ಆಗಿದ್ದು, ಮೇಲು ಸ್ತರಗಳಲ್ಲಿ "ಸಾಮಾನ್ಯವಾಗಿ ಅದ್ಭುತ" ವಾಗಿರುತ್ತಿದ್ದು "ಒಪೇರಾದವರೂ ಅಸೂಯೆ ಪಡುವಂತಹ ತುಂಬಿದ ದನಿಯ G ಗಳು ಮತ್ತು A ಗಳನ್ನು ಹಾಡಲು ಸಮರ್ಥನಿದ್ದನು." ವಿದ್ವಾಂಸನಾದ ಲಿಂಡ್ಸೇ ವಾಟರ್ಸ್ ಪ್ರೀಸ್ಲಿಯ ವಿಸ್ತಾರವನ್ನು ಎರಡೂಕಾಲು ಆಕ್ಟೇನ್ ಎಂದು ಲೆಕ್ಕ ಹಾಕಿ, "ಅವನ ದನಿಯಲ್ಲಿ ಭಾವುಕತೆಯ ವಿಸ್ತಾರವಿದ್ದು ನಯವಾದ ಪಿಸುಗುಟ್ಟುವಿಕೆಯಿಂದ, ನಿಟ್ಟುಸಿರಿನಿಂದ, ಕಿರುಚುವುದರವರೆಗೂ, ಗುಟುರುಗಳು, ಗೊಣಗಾಟಗಳು ಹಾಗೂ ತೀವ್ರ ಒರಟುತನವೆಲ್ಲಕ್ಕೂ ಹೊಂದುತ್ತಿದ್ದ ಅವನ ದನಿ ಕೇಳುಗರನ್ನು ಶಾಂತತೆಯಿಂದ, ಶರಣಾಗತಿಯಿಂದ ಭಯದವರೆಗೂ ಕೊಂಡೊಯ್ಯಬಲ್ಲದ್ದಾಗಿತ್ತು ಎನ್ನುತ್ತಾರೆ. ಅವನ ದನಿಯನ್ನು ಆಕ್ಟೇವ್ ಗಳಲ್ಲಿ ಅಳೆಯಲಾಗದು, ಡೆಸಿಬಲ್ ಗಳಲ್ಲಿ ಅಳೆಯಬೇಕು; ಆಗಲೂ ಸವಿಯಾದ ಪಿಸುಗುಟ್ಟುವಿಕೆಯನ್ನು ಅಳೆಯುವುದು ಅಸದಳವಾಗುತ್ತದೆ"ಎನ್ನುತ್ತಾರವರು. ಪ್ರೀಸ್ಲಿಯು ಯಾವಾಗಲೂ "ಮುಕ್ತ, ಗೊಗ್ಗರು, ಮಾರ್ದವ, ಕಿರುಚುವಿಕೆ, ಕೂಗುವಿಕೆ, ಅಳುವಿಕೆ, ವರ್ಣೀಯರ ಬಿಡುಬೀಸಾದ ರಿದಂ-ಎಂಡ್-ಬ್ಲೂಸ್ ಧ್ವನಿ ಮತ್ತು ಗಾಸ್ಪೆಲ್ ಹಾಸುಗಾರರಂತೆಯೇ ಹಾಡಲು ಸಮರ್ಥನಾಗಿದ್ದನು ಮತ್ತು ಇನ್ನೂ ಬಹಳ ಧ್ವನಿಶೈಲಿಗಳನ್ನು ಸಂಯೋಜಿಸಲು ಸಮರ್ಥನಿದ್ದನು" ಎನ್ನುತ್ತಾರೆ ಪ್ಲೆಸೆಂಟ್ಸ್.
ಸಾವಿನ ಕಾರಣದ ಬಗ್ಗೆ ಪ್ರಶ್ನೆಗಳು
ಗುರಾಲ್ನಿಕ್ "ಡ್ರಗ್ ಸೇವನೆಯನ್ನು ಬಹಳವೇ ಹೊಂದಿದ್ದನು" ಎಂದು ಬರೆಯುತ್ತಾ " "ಅವನಿಗೆ ಅಲರ್ಜಿ ಇದ್ದ ಕೋಡೀನ್ ಗುಳಿಗೆಗಳನ್ನು ಸೇಸಿಸುವುದರ ಕಾರಣ ಅವನಿಗೆ ಅನಾಫೈಲ್ಯಾಕ್ಟಿಕ್ ಷಾಕ್ ಆಗಿದ್ದನ್ನು ಯಾರೂ ಅಲ್ಲಗೆಳೆಯುವಂತಿಲ್ಲ. ಎರಡು ತಿಂಗಳ ನಂತರ ದೊರೆತ ಎರಡು ಲ್ಯಾಬ್ ವರದಿಗಳು ಪಾಲಿಫಾರ್ಮಸಿ ಯೇ ಅವನ ಸಾವಿಗೆ ಕಾರಣವೆಂದು ಗಾಢವಾಗಿ ಸೂಚಿಸುತ್ತವೆ; ಒಂದರ ಪ್ರಕಾರ "ಎಲ್ವಿಸ್ ನ ದೇಹದಲ್ಲಿ 14 ಔಷಧಿಗಳಿದ್ದು, ಅದರಲ್ಲಿ ಹತ್ತು ಗಮನಾರ್ಹ ಪ್ರಮಾಣದಲ್ಲಿತ್ತು" ಫೋರೆನ್ಸಿಕ್ ಇತಿಹಾಸಜ್ಞ ಮತ್ತು ಪೆಥಾಲಜಿಸ್ಟ್ ಮೈಕಲ್ ಬೇಡೆನ್ ಎಲ್ವಿಸ್ ನ ಪರಿಸ್ಥಿತಿಯು ಸಂಕೀರ್ಣವಾಗಿತ್ತೆನ್ನುತ್ತಾ "ಎಲ್ವಿಸ್ ಗೆ ಹೃದಯದ ಖಾಯಿಲೆ (ಎನ್ ಲಾರ್ಜ್ ಡ್ ಹಾರ್ಟ್) ಬಹಳ ದಿನಗಳಿಂದಲೂ ಇದ್ದಿತು. ಅದು, ಮತ್ತು ಅವನ ಮಾದಕವ್ಯಸನ, ಅವನಿಗೆ ಮಾರಕವಾಯಿತು. ಆದರೆ ಅವನ ಸ್ಥಿತಿ ಅರಿಯುವುದು ಕಠಿಣವಾಗಿತ್ತು; ಅದು ತೀರ್ಮಾನ ತೆಗೆದುಕೊಳ್ಳುವಂತಹ ವಿಷಯ"
ಮೂಲತಃ ಅವನ ಆರೋಗ್ಯದ ಹೊಣೆ ಹೊತ್ತ ಇಬ್ಬರು ವೈದ್ಯಕೀಯದವರ ಯೋಗ್ಯತೆ ಮತ್ತು ನೀತಿಯನ್ನು ಬಲವಾಗಿ ಪ್ರಶ್ನಿಸಲಾಯಿತು. ಮರಣೋತ್ರ ಪರೀಕ್ಷೆ ಮುಗಿದು ಟಾಕ್ಸಿಕಾಲಜಿಯ ವರದಿಗಳು ಬರುವ ಮುನ್ನವೇ ಮೆಡಿಕಲ್ ಎಕ್ಸಾಮಿನರ್ ಡಾ. ಜೆರ್ರಿ ಫ್ರಾನ್ಸಿಸ್ಕೋ ಸಾವಿಗೆ ಕಾರಂ ಕಾರ್ಡಿಯಾಕ್ ಆರ್ಹಿತ್ಮಿಯಾ ಎಂದು ಘೋಷಿಸಿದರು. ಈ ಪರಿಯ ಸ್ಥಿತಿಯನ್ನು ಬದುಕಿರುವವರಲ್ಲಿ ಮಾತ್ರ ನಿರ್ಧರಿಸಲು ಸಾಧ್ಯ. ಏನೋ ಮುಚ್ಚಿಡುತ್ತಿದ್ದಾರೆ ಎಂಭ ಆರೋಪ ಹರಡಿತು. ಪ್ರೀಸ್ಲಿಯ ಪ್ರಮುಖ ವೈದ್ಯ ಡಾ.ನಿಕೋಪೌಲಸ್ ಪ್ರೀಸ್ಲಿಯ ಸಾವಿಗೆ ಯಾವ ವಿಧದಲ್ಲೂ ಕಾರಣರಲ್ಲವೆಂದು ಅವರನ್ನು ಅಪರಾಧದಿಂದ ಮುಕ್ತಗೊಳಿಸಲಾಯಿತು. ಆದರೆ ಹೊರಬಂದ ಸುದ್ದಿಗಳು ದಿಗ್ಭ್ರಮೆ ಮೂಡಿಸುವಂತಿದ್ದವು. "1977ರ ಮೊದಲ ಎಂಟು ತಿಂಗಳಲ್ಲಿಯೇ ಆತನು 10,000 ಕ್ಕೂ ಹೆಚ್ಚು ನಿದ್ರಾಗುಳಿಗೆಗಳು, ಆಮ್ಫಿಟಮೈನ್ ಗಳು ಮತ್ತು ಮಾದಕವಸ್ತುಗಳನ್ನು ತೆಗೆದುಕೊಳ್ಳಲು ಪ್ರೀಸ್ಲಿಗೆ ಔಷಧವೆಂದು ಬರೆದುಕೊಟ್ಟಿದ್ದನು." ಅವನ ಲೈಸೆನ್ಸನ್ನು ಮೂರು ತಿಂಗಳವರೆಗೆ ವಜಾ ಮಾಡಲಾಗಿತ್ತು. 1990ರ ದಶಕದಲ್ಲಿ ಟೆನಿಸ್ಸಿಯ ವ್ಯದ್ಯಕೀಯ ಮಂಡಳಿಯು ಅಧಿಕ-ಔಷಧನೀಡಿಕೆಯ ಹೊಸ ಆರೋಪಗಳನ್ನು ಹೊರಿಸಿದಾಗ ಆ ರದ್ದತಿಯನ್ನು ಸರ್ವಕಾಲಕ್ಕೆ ಹಿಂದೆಗೆದುಕೊಳ್ಳಲಾಯಿತು.
1994ರಲ್ಲಿ ಪ್ರೀಸ್ಲಿಯ ಮರಣೋತ್ತರ ಪರೀಕ್ಷೆಯನ್ನು ಮತ್ತೆ ತೆರೆಯಲಾಯಿತು. ಮರಣೋತ್ತರ ಪರೀಕ್ಷೆ ಮಾಡಿದ ಡಾ. ಜೋಸೆಫ್ ಡೇವಿಸ್ "ಹೆಚ್ಚಿನ ಔಷಧ ಸೇವನೆಯು ಅವನಿಗೆ ಮಾರಕವಾಯಿತೆಂಬ ಉಲ್ಲೇಖವು ಇದರಲ್ಲಿ ಎಲ್ಲಿಯೂ ಸೂಚಿತವಾಗಿಲ್ಲ. ಎಲ್ಲವೂ ಇದ್ದಕ್ಕಿದ್ದಂತೆ ಮಹತ್ತರವಾದ ಹೃದಯಾಘಾತದತ್ತಲೇ ಬೆರಳು ಮಾಡುತ್ತವೆ" ಎಂದು ಘೋಷಿಸಿದನು. ವಿವಿಧ ಔಷಧಗಳ ಏಕಕಾಲಿಕ ಸೇವನೆಯ ಮಾದಕತೆಯು ಮಾರಕವಾಯಿತೆಂಬುದು ವಿವಾದಾಸ್ಪದವಾದರೂ, ಪಾಲಿಫಾರ್ಮಸಿ (ವಿವಿಧೌಷಧ)ಯು ಪ್ರೀಸ್ಲಿಯ ಅಕಾಲಿಕ ಮರಣಕ್ಕೆ ಸಾಕಷ್ಟು ದೇಣಿಗೆ ನೀಡಿತೆಂಬುದು ನಿರ್ವಿವಾದ.
ವರ್ಣೀಯ ವಿಷಯಗಳು
ಮೆಂಫಿಸ್ ರೇಡಿಯೋದಲ್ಲಿ ಮೊದಲ ಬಾರಿಗೆ "ದಟ್ಸ್ ಆಲ್ ರೈಟ್" ಅನ್ನು ಡ್ಯೂಯೀ ಫಿಲಿಪ್ಸ್ ಪ್ರಸಾರ ಮಾಡಿದಾಗ ಬಾನುಲಿಕೇಂದ್ರವನ್ನು ದೂರವಾಣಿ ಮತ್ತು ಟೆಲಿಗ್ರಾಂ ಮೂಲಕ ಸಂಪರ್ಕಿಸಿದ ಶ್ರೋತೃಗಳು ಪ್ರೀಸ್ಲಿ ವರ್ಣೀಯನೆಂದು ಬಗೆದು ಮತ್ತೆ ಮತ್ತೆ ಆ ಹಾಡುಗಳ ಪ್ರಸಾರ ಮಾಡಲು ಕೇಳಿಕೊಂಡರು. ರಾಷ್ಟ್ರಮಟ್ಟದಲ್ಲಿ ಖ್ಯಾತಿವೆತ್ತ ದಿನಗಳಿಂದಲೂ ಪ್ರೀಸ್ಲಿಯು ಆಫ್ರಿಕನ್ ಅಮೆರಿಕನ್ ಹಾಡುಗಾರರ ಬಗ್ಗೆ ಮತ್ತು ಆ ಸಂಗೀತದ ಬಗ್ಗೆ ಗೌರವ ತೋರುತ್ತಿದ್ದು, ವರ್ಣಭೇದವನ್ನು ತಿರಸ್ಕರಿಸಿ ದಕ್ಷಿಣದಲ್ಲಿ ಆಗ ಪ್ರಚಲಿತವಿದ್ದ ಕರಿಯರ ಮೇಲಿನ ತಾತ್ಸಾರವನ್ನು ಖಂಡಿಸುತ್ತಿದ್ದನು. 1956ರಲ್ಲಿ ನಡೆದ ಸಂದರ್ಶನದಲ್ಲಿ ತಾನು ಬಾಲ್ಯದಲ್ಲಿ "ದಟ್ಸ್ ಆಲ್ ರೈಟ್" ಸೃಷ್ಠಿಸಿದ ಆರ್ಥರ್ ಕ್ರುಡುಪ್ ನಾನು ಈಗ ಬಾಜ್ಸ್ ಬಾರಿಸುವ ರೀತಿಯಲ್ಲೇ ಬಾರಿಸುತ್ತಿದ್ದುದನ್ನು ಕೇಳಿಸಿಕೊಂಡಾಗಲೆಲ್ಲಾ ನಾನೂ ಆರ್ಥರ್ ನ ಭಾವನೆಗಳಿಗೆ ಸ್ಪಂದಿಸುವಂತಹ ಭಾವನೆಗಳನ್ನು ಪ್ರದರ್ಶಿಸಲು ಅವಕಾಶವಾಗುವ ಸ್ಥಾನ ತಲುಪಿದಾಗ ಜಗದಲ್ಲಿ ಹಿಂದೆಂದೂ ಇರದ ಸಂಗೀತಸಂಬಂಧಿತ ವ್ಯಕ್ತಿಯಾಗುತ್ತೇನೆ ಎಂದು ಭಾವಿಸಿದ್ದೆನು ಎಂದನು. ಆಫ್ರಿಕನ್ ಅಮೆರಿಕನ್ನರ ವಾರ್ತಾಪತ್ರಿಕೆಯಾದ ದ ಮೆಂಫಿಸ್ ವರ್ಲ್ಡ್ " ಈ "ರಾಕ್ ಎಂಡ್ ರೋಲ್ ವಿಸ್ಮಯ"ವು "ಮೆಂಫಿಸ್ ನ ವರ್ಣೀಯ ವಿಭಜನೆಯ ಕಾನೂನನ್ನು ತರಿದನು" - "ವರ್ಣಿಯರ ರಾತ್ರಿ" (ಅವರಿಗೆ ಮಾತ್ರ ಎಂದು ಮೀಸಲಿದ್ದ ಅವಧಿ)ಯಂದು ಸ್ಥಳೀಯ ಮೋಜು ಉದ್ಯಾನ (ಅಮ್ಯೂಸ್ ಮೆಂಟ್ ಪಾರ್ಕ್)ಕ್ಕೆ ಭೇಟಿ ನೀಡುವುದರ ಮೂಲಕ ಈ ಭೇದಕ್ಕೆ ಭಂಗ ತಂದನು" ಎಂದು ವರದಿ ಮಾಡಿತು. ಅಂತಹ ನುಡಿಗಳು ಮತ್ತು ಕೃತಿಗಳು ಪ್ರೀಸ್ಲಿಗೆ ವರ್ಣೀಯರ ತನ್ನ ಆರಂಭದ ದಿನಗಳಲ್ಲೇ ವರ್ಣೀಯರ ಮೆಚ್ಚುಗೆ ತಂದುದಲ್ಲದೆ ತಾರಾಪಟ್ಟವನ್ನೂ ತಂದುಕೊಟ್ಟಿತು. ಇದಕ್ಕೆ ತದ್ವಿರುದ್ಧವಾಗಿ ಹಲವು ಬಿಳಿಯ ವಯಸ್ಕರು, "ಬಿಲ್ ಬೋರ್ಡ್ ' ನ ಆರ್ನಾಲ್ಡ್ ಷಾ ಹೇಳಿದಂತೆ, "ಅವನನ್ನು ಒಪ್ಪಲಿಲ್ಲ, ಅವನನ್ನು ನೀತಿಭ್ರಷ್ಠನೆಂದು ಜರೆದರು. ವಯಸ್ಕರ ದ್ವೇಷದ ಹಿಂದೆ ನೀಗ್ರೋ-ವಿರೋಧಿ ಪೂರ್ವಾಗ್ರಹವಿದ್ದಿತು. 'ರಾಕ್ ಎಂಡ್ ರೋಲ್' ನುಡಿಗಟ್ಟಿನ ಹಿಂದಿನ ಲೈಂಗಿಕ ಉಗಮವನ್ನು ಮಾತಾಪಿತೃಗಳು ಅರಿತಿದ್ದರೂ, ಇಲ್ಲದಿದ್ದರೂ, ಪ್ರೀಸ್ಲಿಯು ಅವರಿಗೆ ದೃಶ್ಯ ಹಾಗೂ ಶ್ರವ್ಯದ ಮೂಲಕ ಕಾಮದ ಮೂರ್ತಿಸ್ವರೂಪವೇ ಆದನು"
ಪ್ರೀಸ್ಲಿಯ ಬಗ್ಗೆ ಆಫ್ರಿಕನ್ ಅಮೆರಿಕನ್ನರಿಗೆ ಸದಭಿಪ್ರಾಯವಿದ್ದಾಗ್ಯೂ, 1957ರ ಮಧ್ಯಭಾಗದಲ್ಲಿ ಒಮ್ಮೆ ಪ್ರೀಸ್ಲಿಯು "ನೀಗ್ರೋಗಳು ನನ್ನ ರೆಕಾರ್ಡ್ ಗಳನ್ನು ಕೊಳ್ಳವುದು ಮತ್ತು ನನ್ನ ಪಾದರಕಕ್ಷೆಯನ್ನು ಪಾಲಿಷ್ ಮಾಡವುದನ್ನು ಮಾತ್ರ ಮಾಡಬಲ್ಲರು" ಎಂದನೆಂದು ಗಾಳಿಸುದ್ದಿ ಹರಡಿತು. ಆಫ್ರಿಕನ್ ಅಮೆರಿಕನ್ ವಾರಪತ್ರಿಕೆ ಜೆಟ್ ನ ಬಾತ್ಮೀದಾರನಾದ ಲೂಯೀ ರಾಬಿನ್ ಸನ್ ಈ ಕಥೆಯ ಬೆನ್ನುಹತ್ತಿದನು. ಪತ್ರಿಕೆಗಳ ಮುಖ್ಯವಾಹಿನಿಯೊಡನೆ ಅವನ ಸಂಪರ್ಕವಿಲ್ಲದಿದ್ದರೂ, ಜೈಲ್ ಹೌಸ್ ರಾಕ್ ನ ಚಿತ್ರೀಕರಣ ಸಂದರ್ಭದಲ್ಲಿ ಪ್ರೀಸ್ಲಿಯು ಅವನಿಗೆ ಒಂದು ಸಂದರ್ಶನ ನೀಡಲು ಒಪ್ಪಿದನು. ಅವನು ತಾನು ಅಂತಹ ಹೇಳಿಕೆ ನೀಡಿಯೇ ಇಲ್ಲವೆಂದೂ, ಅಂತಹ ದೃಷ್ಟಿಕೋನವೇ ತನಗಿಲ್ಲವೆಂದೂ ಹೇಳಿದನು. ರಾಬಿನ್ಸನ್ ಗೆ ಪ್ರೀಸ್ಲಿಯು ಅಂತಹ ಹೇಳಿಕೆ ನೀಡಿರಬಹುದಾದುದಕ್ಕೆ ಯಾವುದೇ ಆಧಾರವು ಸಿಗಲಿಲ್ಲ; ಬದಲಾಗಿ ಪ್ರೀಸ್ಲಯ ವರ್ಣನೀತಿ ವಿರೋಧಿ ಗುಣದ ಬಗ್ಗೆ ಬಹಳ ಜನರ ಪುಷ್ಟೀಕರಣ ದೊರೆಯಿತು. ಬ್ಲೂಸ್ ನ ಹಾಡುಗಾರ ಐವರಿ ಜೋ ಹಂಟರ್ ಒಂದು ಸಂಜೆ ಗ್ರೇಸ್ ಲ್ಯಂಡ್ ಗೆ ಬರುವ ಮುನ್ನವೇ ಈ ವದಂತಿಯನ್ನು ಕೇಳಿದ್ದು, ಪ್ರೀಸ್ಲಿಯ ಭೇಟಿಯ ನಂತರ "ಅವನು ನನಗೆ ಬಹಳ ಆದರ ತೋರಿದನು, ಅವನೊಬ್ಬ ಮಹಾನ್ ವ್ಯಕ್ತಿ ಎಂದು ನನಗನ್ನಿಸುತ್ತದೆ" ಎಂದನು. ಅಂದುನ ಮಟ್ಟಕ್ಕೆ ಆ ಗಾಳಿಮಾತನ್ನು ಅಲ್ಲಗಳೆಯಲಾದರೂ, ದಶಕಗಳ ನಂತರವೂ ಆ ವದಂತಿಯನ್ನು ಪ್ರೀಸ್ಲಿಯ ವಿರುದ್ಧವಾಗಿ ಉಪಯೋಗಿಸಲಾಗುತ್ತಿತ್ತು. ಪ್ರೀಸ್ಲಯನ್ನು ವರ್ಣವಿರೋಧ ನೀತಿಗೆ ವೈಯುಕ್ತಿಕವಾಗಿಯಾಗಲೀ ಅಥವಾ ಲಾಂಛನಾತ್ಮಕವಾಗಿಯಾಗಲೀ ವಿಖ್ಯಾತವಾಗಿ ಗುರುತಿಸಲ್ಪಟ್ಟಿದ್ದು ತಾನೇ 1989ರಲ್ಲಿ ಹಾಡಿದ ರಾಪ್ ಸಂಗೀತದ ಜನಪ್ರಿಯ ಹಾಡಾದ "ಫೈಟ್ ದ ಪವರ್" ನಲ್ಲಿನ "ಪಬ್ಲಿಕ್ ಎನಮಿ" ಎಂಬ ಚರಣದ ಈ ಕೆಳಗಿನ ಸಾಲುಗಳು:"ಎಲ್ವಿಸ್ ವಾಸ್ ದ ಹೀರೋ ಆಫ್ ಮೋಸ್ಟ್/ ಬಟ್ ಹಿ ನೆವೆರ್ ಮಂಟ್ ಷಿಟ್ ಟು ಮಿ/ಸ್ಟ್ರೈಟ್ ಅಪ್ ರೇಸಿಸ್ಟ್ ದಟ್ ಸಕ್ಕರ್ ವಾಸ್/ಸಿಂಪಲ್ ಎಂಡ್ ಪ್ಲೇಯ್ನ್."
ಪ್ರೀಸ್ಲಿಯು ಆಫ್ರಿಕನ್ ಅಮೆರಿಕನ್ ಮೂಲಗಳಿಂದ ಪಡೆದ ನುಡಿಗಟ್ಟುಗಳು ಮತ್ತು ಉಪಮೆಗಳನ್ನು ಬಳಸಿ ದೃಶ್ಯ ಮತ್ತು ಶ್ರವಣ ಮಾಧ್ಯಮಗಳ ಮೂಲಕ ಸಾಂಸ್ಕೃತಿಕ ಮನ್ನಣೆಯನ್ನೂ, ಹಣವನ್ನೂ ಪಡೆದುದು ಅವನ ಕಾಲದವರೇ ಆದ ಹಲವಾರು ಕಪ್ಪು ಗಾಯಕರಿಗೆ ದೊರೆಯದ ಕಾರಣ ಅಂತಹ ವಿಷ ಕಾರುವಂತಹ ಧೋರಣೆಗಳು ಆಗಾಗ್ಗೆ ಮರುಕಳಿಸುತ್ತಿದ್ದವು. 21ನೆಯ ಶತಮಾನದ ಆದಿಯಲ್ಲಿ ಪ್ರೀಸ್ಲಿಯು ಕರಿಯರ ಸಂಗೀತವನ್ನು "ಕದ್ದಿದ್ದ"ನೆಂಬ ವಾದಕ್ಕೆ ಬಹಳ ಮಂದಿ ಅಹುದಹುದೆಂದರು. ಇಂತಹ ವಾದವನ್ನು ಸಾರಾಸಗಟಾಗಿ ತಳ್ಳಿಹಾಕಿದ ಪ್ರಮುಖರ ಪೈಕಿ ಒಬ್ಬರಾದ ಜ್ಯಾಕಿ ವಿಲ್ಸನ್ "ಬಹಳ ಜನರು ಎಲ್ವಿಸ್ ಕರಿಯರ ಸಂಗೀತವನ್ನು ಕದ್ದಿದ್ದಾನೆಂದು ಆರೋಪ ಹೊರಿಸಿದ್ದಾರೆ. ಆದರೆ, ಪ್ರಾಯಶಃ ಪ್ರತಿಯೊನ್ನ ಸೋಲೋ ಜನರಂಜಕನೂ ಎಲ್ವಿಸ್ ನ ವೇದಿಕೆಯ ಮೇಲಿನ ಶೈಲಿಯನ್ನು ಅಳವಡಿಸಿಕೊಂಡಿರುವುದು ದಿಟ" ಎಂದು ವಾದಿಸಿದನು. ತನ್ನ ಜೀವನದುದ್ದಕ್ಕೂ ಪ್ರೀಸ್ಲಿಯು ತಾನು ಆ ಹಾಡುಗಳಿಗೆ ಆಭಾರಿಯಾಗಿದ್ದುದನ್ನು ಹೇಳಿಕೊಂಡೇ ಇದ್ದನು. 1968ರ ತಾನು ಮರಳಿಬಂದು ವಿಶೇಷ ಕಾರ್ಯಕ್ರಮ ನೀಡಿದಾಗ ಇದ್ದ ಸಭಿಕರನ್ನುದ್ದೇಶಿಸಿ ಅವನು "ರಾಕ್ ಎಂಡ್ ರೋಲ್ ನ ಮೂಲವೇ ಗಾಸ್ಪೆಲ್, ರಿದಮ್ ಮತ್ತು ಬ್ಲೂಸ್, ಅಥವಾ ಅದರಿಂದ ಚಿಮ್ಮಿದಂತಹುದು. ಜನರು ಅದಕ್ಕೆ ಸೇರಿಸುತ್ತಲೇ ಬಂದರು, ವಾದನಗಳನ್ನು ಸೇರಿಸಿದರು, ಅದರೊಡನೆ ಪ್ರಯೋಗ ಮಾಡಿದರು, ಆದರೆ ಅದರ ಬೇರು ಅದೇ" ಎಂದನು. ಒಂಬತ್ತು ವರ್ಷಗಳ ಹಿಂದೆ "ರಾಕ್ ಎಂಡ್ ರೋಲ್ ಬಹಳ ವರ್ಷಗಳಿಂದಲೂ ಇದೆ. ಆಗ ಅದನ್ನು ರಿದಮ್ ಮತ್ತು ಬ್ಲೂಸ್ ಎಂದು ಕರೆಯುತ್ತಿದ್ದರು" ಎಂದಿದ್ದನು.
ಪಾರ್ಕರ್ ಮತ್ತು ಏಬರ್ ಬಾಕರು
ಪ್ರೀಸ್ಲಿಯ ವ್ಯವಸ್ಥಾಪಕನಾದ ನಂತರ ಕರ್ನಲ್ ಟಾಮ್ ಪಾರ್ಕರ್ ತನ್ನ ಕಕ್ಷಿದಾರನ ಗಾಯನಜೀವನದ ಬಗ್ಗೆ ಗಾಢವಾದ ಹತೋಟಿ ಇರಬೇಕೆಂದು ಒತ್ತಿಹೇಳಿದನು. ಇದಕ್ಕೂ ಮುನ್ನ ಅವಮು ಮತ್ತು ಅವನ ಹಿಲ್ ಎಂಡ್ ರೇಂಜ್ ಸ್ನೇಹಿತರಾದ ಏಬರ್ ಬಾಕರು, ಪ್ರೀಸ್ಲಿ ಮತ್ತು ಅವನ ಗೀತರಚನಕಾರರಾದ ಜೆರ್ರಿ ಲೀಬರ್ ಮತ್ತು ಮೈಕ್ ಸ್ಟಾಲರ್ ರಲ್ಲಿದ್ದ ಆತ್ಮೀಯ ಸಂಬಂಧವು ತಾವು ಅಂತಹ ಹತೋಟಿ ಪಡೆಯಲು ಮುಳುವಾಗುವುದೆಂದು ನಂಬಿದ್ದರು. 1958ರಲ್ಲಿ ಲೀಬರ್ ನಿಗೆ ಕಳುಹಿಸಿದ ಕಾಂಟ್ರಾಕ್ಟ್ ನ ಮೂಲಕ, ಬೇಕೆಂದೋ ಅಥವಾ ಅಲ್ಲದೆಯೋ, ಪಾರ್ಕರ್ ಆ ಸಂಬಂಧವನ್ನು ಪರಿಣಾಮಕಾರಿಯಾಗಿ ಅಂತ್ಯಗೊಳಿಸಿದನು. ಹಾಗೆ ಕಳುಹಿಸಿದ ಒಂದು ಹಾಳೆಯು ಪಾರ್ಕರ್ ನ ಸಹಿ ಮತ್ತು ಅವನ ಸಹಿಯನ್ನು ಹಾಕುವುದಕ್ಕೆ ಇದ್ದ ಒಂದು ಗೆರೆಯ ಹೊರತಾಗಿ ಖಾಲಿ ಇದ್ದು, ಅದು ತಪ್ಪಾಗಿ ಹಾಗೆ ಬಂದಿರಬಹುದೆಂದು ಲೀಬರ್ ಎಣೆಸಿದ್ದನು. "ತಪ್ಪೇನೂ ಇಲ್ಲ ಹುಡುಗ, ಸುಮ್ಮನೆ ಅದಕ್ಕೆ ಸಹಿ ಹಾಕಿ ಹಿಂದಿರುಗಿಸು" ಎಂದು ಆದೇಶವಿತ್ತಿದ್ದನು ಪಾರ್ಕರ್, "ಚಿಂತಿಸಬೇಡ, ಅದನ್ನು ಆಮೇಲೆ ತುಂಬೋಣ". ಲೀಬರ್ ಒಪ್ಪಲಿಲ್ಲ ಮತ್ತು ಪ್ರೀಸ್ಲಿಯ ಬರಹಗಾರರೊಂದಿಗಿನ ಫಲಪ್ರದವಾದ ಮೈತ್ರಿಯು ಅಂತ್ಯಗೊಂಡಿತು. ಇತರ ಗೌರವಾನ್ವಿತ ಗೀತರಚನಕಾರರು ತಮ್ಮ ಗೌರವಧನದಲ್ಲಿ ಮೂರನೆಯ ಒಂದು ಭಾಗವನ್ನು ಕರಾರಿನಂತೆ ಕೊಡಲಿಚ್ಛಿಸದೆಯೋ ಅಥವಾ ಪ್ರೀಸ್ಲಿಗೆ ಬರೆದುಕೊಡಲು ಬಯಸದೆಯೋ ದೂರವೇ ಉಳಿದರು.
1967ರ ಹೊತ್ತಿಗೆ ಪ್ರೀಸ್ಲಿಯ ಬಹುತೇಕ ರೆಕಾರ್ಡಿಂಗ್, ಚಲನಚಿತ್ರಗಳು ಮತ್ತು ಇತರೆ ವಸ್ತುಗಳಿಂದ ಬಂದ ಆದಾಯದ ಅರ್ಧ ಭಾಗ ಪಾರ್ಕರ್ ಗೆ ಸಲ್ಲುವುದೆಂದು ಒಪ್ಪಂದವಾಯಿತು. 1972ರ ಫೆಬ್ರವರಿಯಿಂದ ಪ್ರೀಸ್ಲಿಯ ನೇರ ಪ್ರದರ್ಶನಗಳಿಂದ ಬಂದ ಲಾಭದ ಮೂರನೆಯ ೊಂದು ಭಾಗ ಪಾರ್ಕರ್ ದಾಯಿತು; 1976ರ ಜನವರಿಯಲ್ಲಿ ಮಾಡಿಕೊಂಡ ಒಪ್ಪಂದದ ಪ್ರಕಾರ ಅದು ಗಳಿಕೆಯ ಅರ್ಧ ಭಾಗಕ್ಕೆ ಏರಿತು. ಪ್ರಿಸ್ಸಿಲಾ ಪ್ರೀಸ್ಲಿಯು "ಎಲ್ವಿಸ್ ತನ್ನ ಗಾಯನದ ಉದ್ಯಮದ ಭಾಗವನ್ನು ದ್ವೇಷಿಸುತ್ತಿದ್ದನು. ಏನನ್ನೂ ಓದದೆಯೇ ಅವನು ಒಪ್ಪಂದಗಳಿಗೆ ಸಹಿಹಾಕುತ್ತಿದ್ದನು" ಎನ್ನುತ್ತಾಳೆ. ಪ್ರೀಸ್ಲಿಗೆ ಉದ್ಯಮದ ಬಗ್ಗೆ ಏನೂ ತಿಳುವಳಿಕೆ ಇರಲಿಲ್ಲವೆಂಬುದನ್ನು ಒಪ್ಪುವ ಅವನ ಸ್ನೇಹಿತ ಮಾರ್ಟಿ ಲ್ಯಾಕರ್ ಪಾರ್ಕರ್ ನನ್ನು "ಗಲಿಬಿಲಿಗೊಳಿಸುವ ಮತ್ತು ವಂಚಿಸುವ ಕಲಾವಿದ" ನೆಂದೂ ಪ್ರೀಸ್ಲಿಯ ನಂಬಿಕೆಯನ್ನು ದುರುಪಯೋಗ ಪಡಿಸಿಕೊಂಡನೆಂದೂ ಹೇಳುತ್ತಾನೆ.
1969ರಲ್ಲಿ ಮೆಂಫಿಸ್ ನ ನಿರ್ಮಾಪಕ ಚಿಪ್ಸ್ ಮೊಮನ್ ಮತ್ತು ಅವನಿಂದ ಆರಿಸಲ್ಪಟ್ಟ ಸಂಗೀತಗಾರರೊಂದಿಗೆ ಅಮೆರಿಕನ್ ಸೌಂಡ್ ಸ್ಟುಡಿಯೋದಲ್ಲಿ ರೆಕಾರ್ಡ್ ಮಾಡಲು ಪ್ರೀಸ್ಲಿಯನ್ನು ಒಪ್ಪಿಸಿದ್ದೇ ಲ್ಯಾಕರ್. ಹಿಲ್ ಎಂಡ್ ರೇಂಜ್ ರವರು ವಾಡಿಕೆಯಂತೆ ಹೂಡುತ್ತಿದ್ದ ಹತೋಟಿಗೆ ಗಮನಾರ್ಹ ರೀತಿಯಲ್ಲಿ ಭಿನ್ನವಾಗಿ ಅಮೆರಿಕನ್ ಸೌಂಡ್ ನಲ್ಲಿ ರೆಕಾರ್ಡ್ ಆದ ಹಾಡುಗಳು ಮೂಡಿಬಂದವು. ಆದಾಗ್ಯೂ ಮೊಮನ್ ಪ್ರಕಾಶಕರ ಸಿಬ್ಬಂದಿಯೊಡನೆ ಹೆಣಗಬೇಕಿತ್ತು; ಅವರ ಹಾಡುಗಳ ಆಯ್ಕೆ ಅವನಿಗೆ ಸರಿಬರುತ್ತಿರಲಿಲ್ಲ. ಮೊಮನ್ ಇನ್ನು ಬೇಡವೆಂದು ಬಿಟ್ಟುಬಿಡಲು ಬಯಸಿದಾಗ ಪ್ರೀಸ್ಲಿಯು ಹಿಲ್ ಎಂಡ್ ರೇಂಜ್ ಸಿಬ್ಬಂದಿಯನ್ನು ಸ್ಟುಡಿಯೋದಿಂದ ಹೊರಹೋಗಲು ಆಜ್ಞಾಪಿಸಿದ. RCA ಯ ನಿರ್ದೇಶಕ ಜೊವಾನ್ ಡಿಯರಿಯು ನಿರ್ಮಾಪಕನ ಹಾಡುಗಳ ಅಯ್ಕೆ ಮತ್ತು ರೆಕಾರ್ಡಿಂಗ್ ನ ಗುನಮಟ್ಟವನ್ನು ಶ್ಲಾಘಿಸಿದರೂ, ಮೊಮನ್ ನ ಹೆಸರು ರೆಕಾರ್ಡ್ ಗಳಲ್ಲಿ ಉಲ್ಲೇಖವಾಗದೆ, ತನ್ನ ಕೆಲಸಕ್ಕೆ ಗೌರವಧನವೂ ಸಿಗದ ಕಾರಣ ಅವನು ಕುಪಿತನಾದ.
1974ರಲ್ಲಿ ಆಸ್ಟ್ರೇಲಿಯಾ ಪ್ರವಾಸಕ್ಕೆ ಒಂದು ಮಿಲಿಯನ್ ಕೊಡುವುದಾಗಿ ಬಂದ ಸುದ್ದಿಯು ಪ್ರೀಸ್ಲಿಯು ವಿದೇಶದಲ್ಲಿ ಕಾರ್ಯಕ್ರಮ ನೀಡಲು ಹೊರಡುವನೆಂಬ ವದಂತಿಯನ್ನು ಹುಟ್ಟುಹಾಕಿತು. ಪಾರ್ಕರ್ ಅಲ್ಲಿಗೆ ಹೋಗಲು ಮೀನಮೇಷ ಎಣಿಸುವುದನ್ನು ಕಂಡು ಪ್ರೀಸ್ಲಿಯ ಹತ್ತಿರದವರು ಪಾರ್ಕರ್ ನ ಹಿಂದಿನ ದಿನಗಳ ಬಗ್ಗೆ ಅನುಮಾನ ಹೊಂದುವಂತೆಯೂ, ಅವನು ಪಾಸ್ ಪೋರ್ಟ್ ಗೆ ಅರ್ಜಿ ಹಾಕದಿರುವುದಕ್ಕೆ ಕಾರಣ ಹುಡುಕುವಂತೆಯೂ ಆಯಿತು. ಪಾರ್ಕರ್ ಹೊರದೇಶಗಳಲ್ಲಿ ಪ್ರೀಸ್ಲಿ ಪ್ರದರ್ಶನ ನೀಡುವುದು ಅಸಾಧ್ಯವೆನ್ನುತ್ತಾ, ಅಲ್ಲಿನ ರಕ್ಷಣಾವ್ಯವಸ್ಥೆಯು ಅಭದ್ರವೆಂದೂ, ಪ್ರದರ್ಶನಕೇಂದ್ರಗಳು ಇಂತಹ ತಾರೆಯರ ಭೇಟಿಗೆ ತಕ್ಕುದಲ್ಲವೆಂದೂ ಹೇಳಿ ಆ ಯೋಜನೆಯ ಮೇಲೆ ತಣ್ಣೀರೆರೆಚಿದನು.